
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 
ΣΚΟΠΟΣ - ΕΝΝΟΙΕΣ 

Αρθρο 1 

Σκοπός πολιτικής προστασίας 

1. Η πολιτική προστασία της Χώρας αποβλέπει στην 
προστασία της ζωής, υγείας και περιουσίας των πολιτών 
από φυσικές (ταχείας ή βραδείας εξέλιξης), τεχνολογι¬ 
κές (συμπεριλαμβανομένων βιολογικών, χημικών και πυ¬ 
ρηνικών συμβάντων) και λοιπές καταστροφές που προ- 
καλούν καταστάσεις εκτάκτου ανάγκης, κατά τη διάρ¬ 
κεια ειρηνικής περιόδου. Στο πλαίσιο του ίδιου σκοπού 
περιλαμβάνεται η μέριμνα για τα υλικά και πολιτιστικά α¬ 
γαθά, τις πλουτοπαραγωγικές πηγές και τις υποδομές 
της χώρας, με στόχο την ελαχιστοποίηση των συνεπειών 
των καταστροφών. 

2. Γιατην επίτευξη του σκοπού αυτού: 

α. εκπονούνται σχέδια και προγράμματα πρόληψης, 
ανά κατηγορία κινδύνου, λαμβάνονται μέτρα ετοιμότη¬ 
τας και αναλαμβάνονται δράσεις πρόληψης, ετοιμότη¬ 
τας, αντιμετώπισης και αποκατάστασης, 

β. αξιοποιείταιτο ανθρώπινο δυναμικό και χρησιμοποι¬ 
ούνται τα δημόσια και ιδιωτικά μέσα σε εθνικά, περιφε¬ 
ρειακό και τοπικό επίπεδο, και 

γ. υποβάλλονται εισηγήσεις προς τα αρμόδια, κατά πε¬ 
ρίπτωση, Υπουργεία, για την αναμόρφωση της αντίστοι¬ 
χης νομοθεσίας. 

Αρθρο 2 

Έννοιες - Ορισμοί 

1. α. Καταστροφή νοείται κάθε ταχείας ή βραδείας 
εξέλιξης φυσικό φαινόμενο ή τεχνολογικό συμβάν στο 


χερσαίο, θαλάσσιο και εναέριο χώρο, το οποίο προκαλεί 
εκτεταμένες δυσμενείς επιπτώσεις στον άνθρωπο, κα¬ 
θώς και στο ανθρωπογενές ή φυσικό περιβάλλον. 

β. Η ένταση της καταστροφής καθορίζεται απά το μέ¬ 
γεθος των απωλειών ή ζημιών που αφορούν στη ζωή, 
στην υγεία και στην περιουσία των πολιτών, στα αγαθά, 
στις παραγωγικές πηγές και στις υποδομές. 

2. Κίνδυνος νοείται η πιθανότητα εκδήλωσης ενός φυ¬ 
σικού φαινομένου ή τεχνολογικού συμβάντος ή και λοι¬ 
πών καταστροφών σε συνδυασμά με την ένταση των κα¬ 
ταστροφών, που μπορεί να προκληθούν στους πολίτες, 
στα αγαθά, στις πλουτοπαραγωγικές πηγές και στις 
υποδομές μιας περιοχής. 

3. α. Γενική καταστροφή νοείται η καταστροφή που 
εκτείνεται σε περισσάτερες από τρεις περιφέρειες της 
χώρας. 

β. Περιφερειακή καταστροφή μικρής έντασης νοείται 
αυτή για την αντιμετώπιση της οποίας αρκεί το δυναμικό 
και τα μέσα πολιτικής προστασίας της περιφέρειας. 

γ. Περιφερειακή καταστροφή μεγάλης έντασης νοεί¬ 
ται αυτή για την αντιμετώπιση της οποίας απαιτείται η 
διάθεση δυναμικού και μέσων πολιτικής προστασίας και 
απά άλλες περιφέρειες ή και από κεντρικές υπηρεσίες 
και φορείς. 

δ. Τοπική καταστροφή μικρής έντασης νοείται αυτή για 
την αντιμετώπιση της οποίας αρκεί το δυναμικό και τα 
μέσα πολιτικής προστασίας σε επίπεδο νομού. 

ε. Τοπική καταστροφή μεγάλης έντασης νοείται αυτή 
για την αντιμετώπιση της οποίας απαιτείται η διάθεση 
δυναμικού και μέσων πολιτικής προστασίας και από άλ¬ 
λους νομούς, περιφέρειες ή και από κεντρικές υπηρε¬ 
σίες και φορείς. 

4. Κατάσταση κινητοποίησης πολιτικής προστασίας εί¬ 
ναι η ενεργοποίηση και η κλιμάκωση της δράσης του δυ¬ 
ναμικού και των μέσων πολιτικής προστασίας σε κεντρι¬ 
κά, περιφερειακό και τοπικό επίπεδο, για τους σκοπούς 
της πολιτικής προστασίας και ειδικότερα για την αντιμε¬ 
τώπιση έκτακτων αναγκών από καταστροφές ή και για 
τον έλεγχο και περιορισμό των δυσμενών επιπτώσεων, 
που σχετίζονται με τους αντίστοιχους κινδύνους. Η κα- 

τάσταση κινητοποίησης πολιτικής προστασίας διακρίνε- 
ται σε: 

α. Κατάσταση ετοιμότητας πολιτικής προστασίας, λό¬ 
γω τεκμηριωμένου κινδύνου, στην οποία περιλαμβάνεται 
η κλιμάκωση της ετοιμότητας του δυναμικού και των μέ¬ 
σων πολιτικής προστασίας, κατά την εξειδίκευση που γί¬ 
νεται στο σχεδίασμά ετοιμότητας. 

β. Κατάσταση έκτακτης ανάγκης πολιτικής προστασί¬ 
ας στην οποία περιλαμβάνεται η κατάσταση, που σχετί¬ 
ζεται με συγκεκριμένη καταστροφή, για την αντιμετώπι¬ 
ση της οποίας απαιτείται: 

ί. ειδικός συντονισμός από τη Γενική Γραμματεία Πολι¬ 
τικής Προστασίας του δυναμικού και των μέσων των 
υπηρεσιών και των φορέων, ίίου αναλαμβάνουν δράση 
σε κεντρικό, περιφερειακό και τοπικό επίπεδο, και 

η. κινητοποίηση δυναμικού και μέσων επιπλέον του 
διατιθέμενου υπό κανονικές συνθήκες. 

Άρθρο 3 

Δυναμικό και μέσα πολιτικής προστασίας 

1. Στο δυναμικό και στα μέσα πολιτικής προστασίας 
περιλαμβάνονται: 

α. Ειδικευμένα στελέχη πολιτικής προστασίας σε κε¬ 
ντρικό, περιφερειακό και τοπικό επίπεδο, στα οποία ανα¬ 
τίθεται η επίβλεψη εκπόνησης και εφαρμογής των σχεδί¬ 
ων, προγραμμάτων και μέτρων πολιτικής προστασίας, 
καθώς και ο συντονισμός των αναγκαίων ενεργειών. 

β. Το σύνολο των κρατικών υπηρεσιών, οι υπηρεσίες 
των οργανισμών τοπικής αυτοδιοίκησης και των οργανι¬ 
σμών κοινής ωφέλειας, που είναι υπεύθυνες σε επιχει¬ 
ρησιακό επίπεδο για τις επί μέρους δράσεις πολιτικής 
προστασίας και κυρίως για την ετοιμότητα και την αντι¬ 
μετώπιση των καταστροφών (όπως Πυροσβεστικό Σώμα, 
Λιμενικό Σώμα, ΕΛ.ΑΣ., Ε.Κ.Α.Β., Ένοπλες Δυνάμεις, 
Ο.Α.Σ.Π., υπηρεσίες της Περιφέρειας, της Νομαρχιακής 
Αυτοδιοίκησης και των πρωτοβάθμιων Ο.Τ.Α., Δ.Ε.Η., 
Ο.Τ.Ε., Ε.ΥΔ.Α.Π., Δ.ΕΠ.Α., Ε.Μ.Υ.). 

γ. Οι εθελοντικές οργανώσεις πολιτικής προστασίας, 
καθώς και οι ειδικευμένοι εθελοντές πολιτικής προστασί¬ 
ας, σε κεντρικό, περιφερειακό και τοπικό επίπεδο, που 
εντάσσονται στο σχεδίασμά της Γενικής Γραμματείας 
Πολιτικής Προστασίας και αναλαμβάνουν την υποστήρι¬ 
ξη σχεδίων και δράσεων πρόληψης και αποκατάστασης, 
καθώς και δράσεις ετοιμότητας και αντιμετώπισης κατα¬ 
στροφών. 

2. α. Σε περιπτώσεις γενικών καταστροφών, περιφε¬ 
ρειακών και τοπικών μεγάλης έντασης ή καταστροφών 
εξειδικευμένου χαρακτήρα, καθώς και σε περίπτωση κα¬ 
τάστασης έκτακτης ανάγκης, εντάσσονται στις δυνάμεις 
της πσλιτικής προστασίας, με απόφαση του Γενικού 
Γραμματέα Πολιτικής Προστασίας ή του εξουσιοδοτημέ¬ 
νου Γενικού Γραμματέα της Περιφέρειας, πολίτες με ει¬ 
δικές γνώσεις και εμπειρία, καθώς και πάσης φύσεως μέ¬ 
σα που ανήκουν σε φυσικά και νομικά πρόσωπα με τους 
αντίστοιχους χειριστές τους, εφόσον τούτο κρίνεται 
αναγκαίο για την αντιμετώπιση των καταστροφών. 

β. Με κοινές αποφάσεις των Υπουργών Οικονομίας και 
Οικονομικών και Εσωτερικών, Δημόσιας Διοίκησης και 
Αποκέντρωσης καθορίζεται η διαδικασία και το ύψος της 
καταβαλλόμενης αποζημίωσης, για τη χρήση των μέσων 
και την απασχόληση των πολιτών και των χειριστών των 
μέσων. 


ΜΕΡΟΣ ΔΕΥΤΕΡΟ 

ΟΡΓΑΝΑ ΣΧΕΔΙΑΣΜΟΥ ΚΑΙ ΕΦΑΡΜΟΓΗΣ 
ΠΟΛΙΤΙΚΗΣ ΠΡΟΣΤΑΣΙΑΣ 

ΚΕΦΑΛΑΙΟ ΠΡΩΤΟ 
ΚΕΝΤΡΙΚΑ ΟΡΓΑΝΑ 

Άρθρο 4 

Διυπουργική Επιτροπή Εθνικού 
Σχεδιασμού Πολιτικής Προστασίας 

1. Συνιστάται Διυπουργική Επιτροπή Εθνικού Σχεδια- 
σμού Πολιτικής Προστασίας στην οποία μετέχουν οι 
Υπουργοί: 

Εσωτερικών, Δημόσιας Διοίκησης και Αποκέντρωσης, 
ως Πρόεδρος, Οικονομίας και Οικονομικών, Εθνικής 
Αμυνας, Ανάπτυξης, Περιβάλλοντος, Χωροταξίας και 
Δημόσιων Έργων, Υγείας και Πρόνοιας, Γεωργίας, Πολι¬ 
τισμού, Μεταφορών και Επικοινωνιών, Δημόσιας Τάξης, 
Εμπορικής Ναυτιλίας και Τύπου και Μέσων Μαζικής Ενη¬ 
μέρωσης. 

Στις συνεδριάσεις της λαμβάνουν μέρος, κατά περί¬ 
πτωση και αρμοδιότητα, και άλλοι Υπουργοί, εφόσον, 
κατά την κρίση του Προέδρου, θεωρείται αναγκαία η πα¬ 
ρουσία τους. 

2. Οι αρμοδιότητες της Επιτροπής είναι: 

α. Η έγκριση του ετήσιου εθνικού σχεδιασμού της πο¬ 
λιτικής προστασίας της χώρας, μετά προηγούμενη εισή¬ 
γηση του Κεντρικού Συντονιστικού Οργάνου Πολιτικής 
Προστασίας του άρθρου 5 του παρόντος νόμου. Ο ανω¬ 
τέρω σχεδιασμός διακρίνεται σε εθνικής εμβέλειας πρα- 
γράμματα, σχέδια, μέτρα και δράσεις των κεντρικών 
υπηρεσιών των Υπουργείων και των εποπτευόμενων φο¬ 
ρέων, καθώς και σε περιφερειακά προγράμματα, μέτρα 
και δράσεις των περιφερειών της χώρας. 

Ο ετήσιος εθνικός σχεδιασμός περιέχει, επίσης, τον 
προϋπολογισμό πολιτικής προστασίας για κάθε Υπουρ¬ 
γείο, καθώς και για τη Γενική Γραμματεία Πολιτικής Προ¬ 
στασίας, από πλευράς λειτουργικών και επενδυτικών δα¬ 
πανών και λαμβάνεται υπόψη κατά την κατάρτιση του 
Κρατικού Προϋπολογισμού του επόμενου οικονομικού 
έτους και 

β. Ο απολογισμός εφαρμογής των κυβερνητικών μέ¬ 
τρων αποκατάστασης, μετά από γενικές, περιφερειακές 
ή τοπικές μεγάλης έντασης καταστροφές. 

Άρθρο 5 

Κεντρικό Συντονιστικό Όργανο Πολιτικής Προστασίας 

1. Συνιστάται Κεντρικό Συντονιστικό Όργανο Πολιτι¬ 
κής Προστασίας. 

2. α. Στη σύνθεσή του μετέχουν ο Γενικός Γραμματέας 
Πολιτικής Προστασίας, ως Πρόεδρος, οι Γενικοί Γραμμα¬ 
τείς των Υπουργείων Εσωτερικών, Δημόσιας Διοίκησης 
και Αποκέντρωσης, Οικονομίας και Οικονομικών, Ανά¬ 
πτυξης, Περιβάλλοντος, Χωροταξίας και Δημόσιων Έρ¬ 
γων, Υγείας και Πρόνοιας, Γεωργίας, Μεταφορών και 
Επικοινωνιών, Δημόσιας Τάξης, Εμπορικής Ναυτιλίας, 
Πολιτισμού, Τύπου και Μέσων Μαζικής Ενημέρωσης, ο 
αρμόδιος Υπαρχηγός Γ.Ε.ΕΘ.Α. και οι Πρόεδροι Ε.Ν.Α.Ε. 
και Κ.Ε.Δ,Κ.Ε.. 

β. Στη σύνθεσή του, επίσης, μπορεί να μετέχουν οι Γε¬ 
νικοί Γραμματείς των Υπουργείων Μακεδονίας - Θράκης 

και Αιγαίου, για θέματα αντίστοιχων καταστροφών στις 
περιοχές αρμοδιότητάς τους. 

3. Σε περιπτώσεις γενικών, καθώς και ιδιαίτερου χαρα¬ 
κτήρα περιφερειακών ή τοπικών μεγάλης έντασης κατα¬ 
στροφών, το ίδιο όργανο μπορεί να συνεδριάζει με τη συμ¬ 
μετοχή των αντίστοιχων Υπουργών ή των αρμόδιων για 
την Πολιτική Προστασία Υφυπουργών, ύστερα από σχετι¬ 
κή πρόσκληση του Υπουργού Εσωτερικών, Δημόσιας Διοί¬ 
κησης και Αποκέντρωσης, ο οποίος και προεδρεύει. 

4. Το Κεντρικό Συντονιστικό Όργανο έχει τις ακόλου¬ 
θες αρμοδιότητες: 

α. Συγκεντρώνει και επεξεργάζεται τις επί μέρους 
προτάσεις για την κατάρτιση ^ης εισήγησης για τον Ετή¬ 
σιο Εθνικό Σχεδιασμό Πολιτικής Προστασίας προς τη 
Διυπουργική Επιτροπή Εθνικού Σχεδιασμου Πολιτικής 
Προστασίας του άρθρου 4 του παρόντος νόμου. 

Στην ίδια εισήγηση περιλαμβάνεται πρόταση για τη δια¬ 
μόρφωση του προϋπολογισμού πολιτικής προστασίας της 
χώρας, από πλευράς λειτουργικών και επενδυτικών δαπα¬ 
νών, για το σύνολο των Υπουργείων και των εποπτευόμε¬ 
νων φορέων. Ιδιαίτερη πρόταση διατυπώνεται για τις λει¬ 
τουργικές και επενδυτικές δαπάνες του προϋπολογισμού 
της Γενικής Γραμματείας Πολιτικής Προστασίας. 

β. Παρακολουθεί και αξιολογεί την εφαρμογή του Ετή¬ 
σιου Εθνικού Σχεδιασμού Πολιτικής Προστασίας, σύμ¬ 
φωνα και με τα εθνικής εμβέλειας προγράμματα, σχέδια, 
μέτρα και δράσεις από τις Κεντρικές Υπηρεσίες των 
Υπουργείων και από τους εποπτευόμενους φορείς. 

γ. Συντονίζει τη διάθεση του απαραίτητου ανθρώπινου 
δυναμικού, των μέσων, καθώς και το όλο έργο της αντι¬ 
μετώπισης γενικών, περιφερειακών ή τοπικών μεγάλης 
έντασης καταστροφών. 

δ. Ενημερώνει την κοινή γνώμη για απειλούμενους 
κινδύνους καταστροφών και παρέχει οδηγίες, κατά την 
εκδήλωση των φαινομένων, προς αντιμετώπιση των κα¬ 
ταστροφών, με στόχο την ελαχιστοποίηση των συνε¬ 
πειών τους. 

ε. Συντονίζει το έργο αποκατάστασης των πάσης φύ- 
σεως ζημιών από τις ανωτέρω καταστροφές. 

στ. Συντάσσει απολογισμό δράσης για όλα τα θέματα 
που σχετίζονται με τις ενέργειες αντιμετώπισης κάθε 
γενικής, περιφερειακής ή τοπικής μεγάλης έντασης κα¬ 
ταστροφής. Για το σκοπό αυτόν συνεκτιμά και τα στοι¬ 
χεία που περιέχονται στον αντίστοιχο, για κάθε κατα¬ 
στροφή, ειδικό φάκελο, που τηρείται στη Γενική Γραμμα¬ 
τεία Πολιτικής Προστασίας. 

ζ. Επιλαμβάνεται, κατά την κρίση του προέδρου του, 
κάθε άλλου σχετικού θέματος. 

5. Κατά τη διάρκεια της εξέλιξης των ανωτέρω κατα¬ 
στροφών, το Κεντρικό Συντονιστικό Όργανο Πολιτικής 
Προστασίας λειτουργεί σε όλη τη διάρκεια του εικοσιτε¬ 
τραώρου. 

Άρθρο 6 

Γενική Γραμματεία Πολιτικής Προστασίας 

1. Η Γενική Γραμματεία Πολιτικής Προστασίας, που 
έχει ιδρυθεί κατ’ εφαρμογή του άρθρου 4 παρ. 1 του ν. 
2344/1995 (ΦΕΚ 212 Α'), έχει ως αποστολή τη μελέτη, 
το σχεδίασμά, την οργάνωση και το συντονισμό της δρά¬ 
σης για την πρόληψη, ετοιμότητα, ενημέρωση και αντι¬ 
μετώπιση των φυσικών, τεχνολογικών και λοιπών κατα¬ 
στροφών ή καταστάσεων έκτακτης ανάγκης. 

2. Η Γενική Γραμματεία Πολιτικής Προστασίας είναι 


αρμόδια για την αντιμετώπιση όλων των φάσεων προε¬ 
τοιμασίας, κινητοποίησης και συντονισμού δράσης της 
πολιτικής προστασίας. 

Για το σκοπό αυτόν: 

α. Προετοιμάζει το δυναμικό και τα μέσα πολιτικής 
προστασίας της χώρας, για την αντιμετώπιση πιθανών, 
κάθε μορφής, καταστροφών, στο πλαίσιο του υφιστάμε¬ 
νου σχετικού σχεδιασμού, ανά κατηγορία κινδύνου. 

β. Αξιοποιεί τα διαθέσιμα επιστημονικά στοιχεία και 
πληροφορίες για την κινητοποίηση του δυναμικού και 
των μέσων πολιτικής προστασίας της χώρας, εν όψει 
απειλούμενου κινδύνου καταστροφών και 

γ. Συντονίζει το έργο και τις δράσεις αντιμετώπισης 
των καταστροφών, κατά την εκδήλωση των φαινομένων, 
καθώς και το έργο αποκατάστασης των προκαλούμενων 
ζημιών, 

3. Ειδικότερα: 

α. Επεξεργάζεται, σχεδιάζει και παρακολουθεί την 
εφαρμογή της πολιτικής, στον τομέα της πολιτικής προ¬ 
στασίας, στο πλαίσιο των κυβερνητικών κατευθύνσεων. 

β. Συντσνίζει όλες τις δράσεις πρόληψης, ετοιμότη¬ 
τας, αντιμετώπισης και αποκατάστασης των καταστρο¬ 
φών. 

γ. Εξασφαλίζει την επιστημονική υποστήριξη και τεκ¬ 
μηρίωση όλων των προγραμμάτων, σχεδίων και δράσε¬ 
ων της πολιτικής προστασίας. 

δ. Παρακολουθεί την εφαρμογή του Ετήσιου Εθνικού 
Σχεδιασμού Πολιτικής Προστασίας από τις Περιφέρειες 
και τους Όργανισμούς Τοπικής Αυτοδιοίκησης α' και β' 
βαθμού της χώρας και προβαίνει σε έλεγχο της εφαρμο¬ 
γής του, σε συνεργασία με τους αρμόδιους φορείς και 
υπηρεσίες. 

ε. Εισηγείται στον Υπουργό Εσωτερικών, Δημόσιας 
Διοίκησης και Αποκέντρωσης την κατανομή των πιστώ¬ 
σεων, στον τομέα της πολιτικής προστασίας, προς τους 
Οργανισμούς Τοπικής Αυτοδιοίκησης α' και β' βαθμού. 

στ. Εχει την ευθύνη της τήρησης ειδικού φακέλου, για 
κάθε γενική, περιφερειακή ή τοπική μεγάλης έντασης 
καταστροφή, στον οποίο περιέχονται τα στοιχεία του 
συνόλου των ενεργειών, στο πλαίσιο και του αντίστοι¬ 
χου σχεδιασμού, για την αντιμετώπιση των καταστρο¬ 
φών κατά την εκδήλωση των φαινομένων, καθώς και για 
την αποκατάσταση των ζημιών. Στον ίδιο φάκελο εμπε¬ 
ριέχονται εκθέσεις απολογισμού δράσης των επί μέρους 
αρμόδιων φορέων και προτάσεις για βελτίωση των δρά¬ 
σεων σε περίπτωση αντιμετώπισης παρόμοιων φαινομέ¬ 
νων, που ενσωματώνονται στην τελική, απολογιστική, 
έκθεση του Γενικού Γραμματέα Πολιτικής Προστασίας. 

4. Γ ια την επίτευξη των σκοπών της: 

α. Οργανώνει και λειτουργεί σε μόνιμη βάση και για 
όλη τη διάρκεια του εικοσιτετραώρου το Κέντρο Επιχει¬ 
ρήσεων Πολιτικής Προστασίας με ειδικευμένα στελέχη 
πολιτικής προστασίας και το αναγκαίο προσωπικό, στο 
οποίο περιλαμβάνονται και επιτελικά στελέχη των Ενό¬ 
πλων Δυνάμεων, της Αστυνομίας, καθώς και του Λιμενι¬ 
κού και Πυροσβεστικού Σώματος. Ό αριθμός των ανωτέ¬ 
ρω επιτελικών στελεχών, που διατίθενται για την επάν¬ 
δρωση του Κέντρου Επιχειρήσεων, καθορίζεται με κοινή 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης και του αρμόδιου, κατά περίπτω¬ 
ση, Υπουργού. 

β. Οργανώνει και λειτουργεί μονάδα αξιολόγησης και 
αξιοποίησης της πρόγνωσης καιρικών φαινομένων και 
άλλων πρόδρομων φαινομένων φυσικών καταστροφών, 

με σκοπό την έγκαιρη κινητοποίηση του δυναμικού και 
των μέσων πολιτικής προστασίας, για την αντιμετώπιση 
απειλούμενου κινδύνου καταστροφών, καθώς και για την 
ενημέρωση και παροχή αντίστοιχων οδηγιών προς τους 
πολίτες. 

γ. Καταρτίζει και συντονίζει, σε συνεργασία με τους 
αρμόδιους κρατικούς φορείς, το έργο της πληροφόρη¬ 
σης και ευαισθητοποίησης των πολιτών στον τομέα της 
πολιτικής προστασίας, τόσο σε επίπεδο γενικής ενημέ¬ 
ρωσης όσο και σε αντίστοιχο παροχής ειδικών οδηγιών, 
προς αντιμετώπιση συγκεκριμένης καταστροφής ή κατά¬ 
στασης έκτακτης ανάγκης. 

δ. Εντάσσει και αξιοποιεί τις εθελοντικές οργανώσεις 
πολιτικής προστασίας και τους ειδικευμένους εθελοντές 
πολιτικής προστασίας και για τον ίδιο σκοπό μπορεί να 
τις ενισχύει και να τις χρηματοδοτεί. 

ε. Συνεργάζεται με τα αρμόδια Υπουργεία και τους οι¬ 
κείους φορείς για τη σύνταξη κανονισμών και για την κα¬ 
τάρτιση προδιαγραφών, προς πρόληψη των φυσικών, τε¬ 
χνολογικών, βιολογικών, χημικών, πυρηνικών ή άλλων 
καταστροφών και εγκρίνει νομαρχιακά και τοπικά σχέδια 
πσλιτικής προστασίας, ανά κατηγορία κινδύνου. 

στ. Καταρτίζει, σε συνεργασία με τους συναρμόδιους 
κρατικούς φορείς, το ετήσιο πρόγραμμα προμηθειών 
όλων των μηχανικών μέσων και άλλων υλικών, που είναι 
αναγκαία για την πολιτική προστασία της χώρας, με βά¬ 
ση τον Εθνικό Σχεδιασμό Πολιτικής Προστασίας. 

ζ. Συντονίζει, χρηματοδοτεί και αναθέτει σε επιστημο¬ 
νικούς και εκπαιδευτικούς φορείς κατάρτισης, την εκπό¬ 
νηση και εκτέλεση προγραμμάτων εκπαίδευσης και κα¬ 
τάρτισης των στελεχών της πολιτικής προστασίας σε κε¬ 
ντρικό και περιφερειακό επίπεδο. Ομοίως σχεδιάζει ειδι¬ 
κά προγράμματα εκπαίδευσης και κατάρτισης των μελών 
εθελοντικών οργανώσεων πολιτικής προστασίας. Για το 
σκοπό αυτόν μπορεί να εισηγείται στον Υπουργό Εθνι¬ 
κής Παιδείας και Θρησκευμάτων εκπαιδευτικά προγράμ¬ 
ματα για την πρωτοβάθμια και δευτεροβάθμια εκπαίδευ¬ 
ση και να χρηματοδοτεί προπτυχιακά και μεταπτυχιακά 
προγράμματα σπουδών στα Α.Ε.Ι. και Τ.Ε.Ι,, για την πολι¬ 
τική προστασία της χώρας. Επίσης εγκρίνει και χρηματο¬ 
δοτεί προγράμματα εφαρμοσμένης έρευνας ή μελέτες 
για την πολιτική προστασία. 

η. Σε συνεργασία με το Επιστημονικό και Ερευνητικό 
Κέντρο Πολιτικής Προστασίας του επόμενου άρθρου, 
καθώς και με επιστημονικούς φορείς της ημεδαπής και 
της αλλοδαπής συγκεντρώνει επιστημονικές ή άλλες 
πληροφορίες και διατηρεί κέντρο τεκμηρίωσης σε ζητή¬ 
ματα πολιτικής προστασίας. 

θ. Προωθεί τις σχέσεις της χώρας στον τομέα της πο¬ 
λιτικής προστασίας με τους αρμόδιους διεθνείς οργανι¬ 
σμούς και αντίστοιχους φορείς πολιτικής προστασίας 
άλλων χωρών και συντονίζει την παροχή επιστημονικής 
ή υλικής βοήθειας από και προς άλλες χώρες, οι οποίες 
πλήττονται από καταστροφές και αξιοποιεί παρόμοια 
βοήθεια για τη χώρα και 

ι. Εισηγείται στον Υπουργό Εσωτερικών, Δημόσιας 
Διοίκησης και Αποκέντρωσης κάθε άλλο αναγκαίο μέτρο 
για το σχεδίασμά και την υλοποίηση της πολιτικής προ¬ 
στασίας της χώρας. 


Άρθρο 7 

Επιστημονικό και Ερευνητικό Κέντρο 
Πολιτικής Προστασίας 

1. Με προεδρικό διάταγμα, που εκδίδεται με πρόταση 
του Υπουργού Εσωτερικών, Δημόσιας Διοίκησης και 
Αποκέντρωσης, συνιστάται νομικό πρόσωπο ιδιωτικού 
δικαίου με την επωνυμία «Επιστημονικό και Ερευνητικό 
Κέντρο Πολιτικής Προστασίας» (Ε.Ε.ΚΕ.Π.Π). Το ανωτέ¬ 
ρω νομικό πρόσωπο θα υπάγεται στην εποπτεία του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και θα έχει έδρα την Αθήνα. 

2. Σκοποί του Επιστημονικού και Ερευνητικού Κέντρου 
Πολιτικής Προστασίας είναι: 

α. Η μέριμνα, σε συνεργασία με το Εθνικό Κέντρο Δη¬ 
μόσιας Διοίκησης για την εκπαίδευση του προσωπικού 
της Γενικής Γραμματείας Πολιτικής Προστασίας και 
υπαλλήλων του Δημοσίου, Ν.Π.Δ.Δ., Ν.Π.Ι.Δ. που επο¬ 
πτεύονται από το κράτος, επιχειρήσεων κοινής ωφέ¬ 
λειας και οργανισμών τοπικής αυτοδιοίκησης πρώτου και 
δεύτερου βαθμού, οι οποίοι έχουν τα κατάλληλα προσό¬ 
ντα, προκειμένου να συγκροτηθούν τα ειδικευμένα στε¬ 
λέχη πολιτικής προστασίας, προς απόκτηση ειδικών 
γνώσεων στον τομέα αντιμετώπισης των καταστροφών. 

β. Η προώθηση της εφαρμοσμένης έρευνας, μελέτης 
και επεξεργασίας θεμάτων σχετικών με την πολιτική προ¬ 
στασία στους τομείς της πρόληψης, αντιμετώπισης, ανά¬ 
καμψης και αποκατάστασης από καταστροφές, καθώς και 
η δημιουργία και η διατήρηση τράπεζας πληροφοριών και 
γεωγραφικών συστημάτων πληροφοριών, το σύνολο των 
στοιχείων της οποίας είναι διαθέσιμο, σε μόνιμη και διαρ¬ 
κή βάση, για χρήση από το Κέντρο Επιχειρήσεων της Γε¬ 
νικής Γραμματείας Πολιτικής Προστασίας. 

γ. Η εκπόνηση προγραμμάτων εκπαίδευσης, ενημέρω¬ 
σης και κατάρτισης, καθώς και η εξενδίκευση και μετεκ¬ 
παίδευση σε θέματα πολιτικής προστασίας και 
δ. Η ανάπτυξη οποιοσδήποτε άλλης δραστηριότητας 
που είναι συναφής με τους σκοπούς του. 

3. Πόροι του ανωτέρω Κέντρου είναι: 

α) η τακτική ετήσια επιχορήγηση που εγγράφεται στον 
προϋπολογισμό της Γενικής Γραμματείας Πολιτικής Προ¬ 
στασίας, προς αντιμετώπιση των πάγιων λειτουργικών 
εξόδων του, 

β) η τακτική ετήσια επιχορήγηση που εγγράφεται, επί¬ 
σης, στον προύπολογισμό της Γενικής Γραμματείας Πο¬ 
λιτικής Προστασίας και παρέχεται με βάση τα εγκριθέ- 
ντα προγράμματα εφαρμοσμένης έρευνας, εκπαίδευσης 
και κατάρτισης, που εντάσσονται στο σχεδίασμά της πο¬ 
λιτικής προστασίας, 

γ) έσοδα από την παροχή υπηρεσιών στο Δημόσιο και 
σε νομικά πρόσωπα δημοσίου ή ιδιωτικού δικαίου, 
δ) έσοδα από την Ευρωπαϊκή Ένωση, τα ταμεία της και 
από διεθνείς οργανισμούς, και 

ε) έσοδα από κάθε είδους επιχορηγήσεις, από δωρε¬ 
ές, κληρονομιές, κληροδοσίες, από τόκους καταθέσεων 
και από την εν γένει αξιοποίηση των περιουσιακών του 
στοιχείων. 

4. α. Το Επιστημονικό και Ερευνητικό Κέντρο Πολιτι¬ 
κής Προστασίας διοικείται από διοικητικό συμβούλιο, 
που αποτελείται από τον πρόεδρο, τον αντιπρόεδρο και 
επτά ακόμη μέλη, με τριετή θητεία. 

β. Ο πρόεδρος, ο αντιπρόεδρος και τα λοιπά μέλη του 
διοικητικού συμβουλίου διορίζονται με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και επιλέγονται από καθηγητές Α.Ε.Ι. καιΤ.Ε.Ι., 
διευθυντές επιστημονικών ινστιτούτων, επιστήμονες και 
προσωπικότητες με κύρος και εμπειρία σε θέματα σχετι¬ 
κά με την πολιτική προστασία. 

γ. Ο γενικός διευθυντής του Κέντρου προσλαμβάνε¬ 
ται, ύστερα από απόφαση του Διοικητικού Συμβουλίου, 
με σύμβαση μίσθωσης εργασίας ορισμένου χρόνου, που 
μπορεί να ανανεώνεται και προίσταται των υπηρεσιών 
του Κέντρου. 

δ. Για την επίτευξη των σκοπών του το Κέντρο μπορεί 
να συνάπτει συμβάσεις μίσθωσης έ*ργου με επιστημονι¬ 
κούς φορείς και μεμονωμένους επιστήμονες του εσωτε¬ 
ρικού και του εξωτερικού. Επίσης, μπορεί, με απόφαση 
του διοικητικού του συμβουλίου, να συνιστά θεματικές 
επιστημονικές επιτροπές, ανά κατηγορία κινδύνου, που 
συγκροτούνται από καθηγητές Α.Ε.Ι. ή Τ.Ε.Ι., διευθυντές 
επιστημονικών ινστιτούτων και επιστήμονες με αποδε¬ 
δειγμένη εμπειρία σε θέματα πολιτικής προστασίας. 

5. Με κανονισμό οργανωτικής διάρθρωσης και λει¬ 
τουργίας, που εκδίδεται με κοινή απόφαση των Υπουρ¬ 
γών Οικονομίας και Οικονομικών και Εσωτερικών, Δημό¬ 
σιας Διοίκησης και Αποκέντρωσης, καθορίζονται η οργά¬ 
νωση, ο αριθμός των θέσεων του προσωπικού, η διάρ¬ 
θρωση, η στελέχωση και η λειτουργία των υπηρεσιών 
του Κέντρου, η αποζημίωση των μελών του διοικητικού 
συμβουλίου, οι αποδοχές του προσωπικού του, τα απαι- 
τούμενα προσόντα για τη θέση του γενικού διευθυντή, 
καθώς και κάθε άλλη σχετική λεπτομέρεια. 

Άρθρο 8 

Αρμοδιότητες Γενικού Γραμματέα 
Πολιτικής Προστασίας 

1. Ο Γενικός Γραμματέας Πολιτικής Προστασίας, εκτός 
από τις προβλεπόμενες στο άρθρο 6 του παρόντος νό¬ 
μου αρμοδιότητες της Γενικής Γραμματείας, ασκεί και τις 
ακόλουθες αρμοδιότητες: 

α. Συντονίζει και κατευθύνει το έργο της πολιτικής 
προστασίας για την πρόληψη, ετοιμότητα, αντιμετώπιση, 
και αποκατάσταση, κάθε μορφής, καταστροφών. 

β. Εισηγείται στον Υπουργό Εσωτερικών, Δημόσιας 
Διοίκησης και Αποκέντρωσης το χαρακτηρισμό καταστρο¬ 
φής, ως γενικής και την έκδοση της αντίστοιχης απόφα¬ 
σης, για την κήρυξη κατάστασης έκτακτης ανάγκης. 

γ. Με απόφασή του προβαίνει στο χαρακτηρισμό των 
καταστροφών, κατά τις διακρίσεις του άρθρου 2 παρ. 3 
β', γ', δ' και ε' του παρόντος νόμου. 

δ. Εκδίδει τις αποφάσεις για την κήρυξη κατάστασης 
ετοιμότητας πολιτικής προστασίας και κατάστασης ανά¬ 
γκης πολιτικής προστασίας, στις περιπτώσεις περιφε¬ 
ρειακών και τοπικών καταστροφών μεγάλης και μικρής 
έντασης. Στην περίπτωση τοπικής καταστροφής μικρής 
έντασης μπορεί να εξουσιοδοτεί το Γενικό Γραμματέα 
της Περιφέρειας ή τον οικείο Νομάρχη για την έκδοση 
των σχετικών αποφάσεων. 

ε. Εισηγείται στον Υπουργό Εσωτερικών, Δημόσιας 
Διοίκησης και Αποκέντρωσης τη διάθεση και κατανομή 
των πιστώσεων, που είναι εγγεγραμμένες στον προύπο- 
λογισμό της Γενικής Γραμματείας Πολιτικής Προστασίας, 
καθώς και των, τυχόν, αναγκαίων έκτακτων ενισχύσεων, 
στους πρωτοβάθμιους και δευτεροβάθμιους Ο.Τ.Α., για 


την υλοποίηση σχεδιασμού και εφαρμογής μέτρων πολι¬ 
τικής προστασίας. 

στ. Εκδίδει την απόφαση της παραγράφου 2α του άρ¬ 
θρου 3 του παρόντος και συντονίζει τη διάθεση του ανα¬ 
γκαίου ανθρώπινου δυναμικού, των τεχνικών μέσων, κα¬ 
θώς και της βοήθειας που παρέχεται, από άλλες χώρες, 
για την αντιμετώπιση των καταστροφών. Συντονίζει, επί¬ 
σης, τη διαδικασία κατάρτισης και υλοποίησης προγραμ¬ 
μάτων εκπαίδευσης των Ειδικευμένων Στελεχών Πολιτι¬ 
κής Προστασίας και 

ζ. Σε περίπτωση κατάστασης κινητοποίησης της πολι¬ 
τικής προστασίας, αποφασίζει για την άμεση προμήθεια 
και διάθεση υλικών, εφοδίων και μέσων, καθ’ υπέρβαση 
των προϋπολογισθέντων, εφόσον τούτο κρίνεται απολύ¬ 
τως αναγκαίο. 

Άρθρο 9 

Ενημέρωση της Βουλής 

Ο Υπουργός Εσωτερικών, Δημόσιας Διοίκησης και 
Αποκέντρωσης, εντός μηνός από την έγκριση του Ετή¬ 
σιου Εθνικού Σχεδιασμού Πολιτικής Προστασίας, από τη 
Διυπουργική Επιτροπή του άρθρου 4 του παρόντος υπο¬ 
βάλλει στη Βουλή σχετική έκθεση. 

ΚΕΦΑΛΑΙΟ ΔΕΥΤΕΡΟ 
ΑΠΟΚΕΝΤΡΩΜΕΝΑ ΟΡΓΑΝΑ 

Άρθρο 10 

Καθορισμός Αποκεντρωμένων Οργάνων 

Πολιτικής Προστασίας 

Πέραν του Γενικού Γραμματέα Πολιτικής Προστασίας, 
ο οποίος έχει την ευθύνη του συντονισμού και της επί¬ 
βλεψης του έργου της πολιτικής προστασίας σε ολόκλη¬ 
ρη την επικράτεια, αποκεντρωμένα όργανα σχεδιασμού 
και εφαρμογής μέτρων πολιτικής προστασίας είναι: 

α. οι Γενικοί Γραμματείς των Περιφερειών, 

β. οι Νομάρχες και 

γ. οι Δήμαρχοι και οι Πρόεδροι των κοινοτήτων. 

Άρθρο 11 

Αρμοδιότητες Γενικού Γραμματέα της 

Περιφέρειας και σύσταση Διευθύνσεων Πολιτικής 
Προστασίας στις Περιφέρειες 

1. Ο Γενικός Γραμματέας της Περιφέρειας έχει τις ακό¬ 
λουθες αρμοδιότητες: 

α. Συντονίζει και επιβλέπει το έργο της πολιτικής προ¬ 
στασίας για την πρόληψη, ετοιμότητα, αντιμετώπιση και 
αποκατάσταση των καταστροφών. Στο πλαίσιο της ίδιας 
αρμοδιότητας συντονίζει, επίσης, τη διάθεση του απα¬ 
ραίτητου δυναμικού και μέσων. 

β. Εχει την ευθύνη εφαρμογής του ετήσιου εθνικού 
σχεδιασμού πολιτικής προστασίας, κατά το σκέλος που 
αναφέρεται σε πρόγραμμα, μέτρα και δράσεις που αφο¬ 
ρούν την περιφέρειά του. 

γ. Διατυπώνει προτάσεις για το σχεδίασμά της πολιτι¬ 
κής προστασίας, σε σχέση με προγράμματα, μέτρα και 
δράσεις, που αναφέρονται στην περιφέρειά του. Οι προ¬ 
τάσεις αυτές υποβάλλονται στο Γενικό Γραμματέα Πολι¬ 
τικής Προστασίας προκειμένου να αποτελέσουν αντικεί¬ 
μενο της εισήγησης, για τον ετήσιο εθνικό σχεδίασμά 
πολιτικής προστασίας, από τη Διυπουργική Επιτροπή του 

άρθρου 4 του παρόντος. 

δ. Εισηγεΐται στο Γενικό Γραμματέα Πολιτικής Προστα¬ 
σίας την έκδοση της απόφασης για την κήρυξη κατάστα¬ 
σης έκτακτης ανάγκης πολιτικής προστασίας, στις περι¬ 
πτώσεις τοπικών καταστροφών, και εκδίδει αποφάσεις 
κήρυξης κατάστασης έκτακτης ανάγκης, προκειμένου 
για τοπικές καταστροφές μικρής έντασης, μετά προηγού¬ 
μενη εξουσιοδότησή του από το Γενικό Γραμματέα Πολι¬ 
τικής Προστασίας και 

ε. Εκδίδει την απόφαση του άρθρου 3 παρ. 2 α του πα¬ 
ρόντος, μετά προηγούμενη εξουσιοδότησή του από το 
Γενικό Γραμματέα Πολιτικής Προστασίας. 

2. Στην έδρα κάθε Περιφέρειας συνιστάται Διεύθυνση 
Πολιτικής Προστασίας, η οποία υπάγεται απευθείας στο 
Γενικό Γραμματέα της Περιφέρειας. 

3. Η ανωτέρω Διεύθυνση, η οποία είναι αρμόδια για το 
σχεδιασμό και την οργάνωση, σε θέματα πρόληψης, ενη¬ 
μέρωσης και αντιμετώπισης των καταστροφών ή κατα¬ 
στάσεων έκτακτης ανάγκης, καθώς και για το συντονι¬ 
σμό όλων των υπηρεσιών της περιφέρειας, και του δημό¬ 
σιου, ιδιωτικού δυναμικού και μέσων, για την εξασφάλι¬ 
ση της ετοιμότητας, την αντιμετώπιση των καταστρο¬ 
φών και την αποκατάσταση των ζημιών, συγκροτείται 
από δύο τμήματα: 

α. Τμήμα Σχεδιασμού και Πρόληψης, και 

β. Τμήμα Αντιμετώπισης και Αποκατάστασης. 

Το ήδη λειτουργούν τμήμα Πολιτικής Σχεδίασης Εκτα¬ 
κτης Ανάγκης (Π.Σ.Ε.Α.) εξακολουθεί να διέπεται, σε ό,τι 
αφορά τη διάρθρωση, τη λειτουργία και τις αρμοδιότητές 
του, από τις κείμενες ειδικές διατάξεις. 

4. α. Για κάθε Διεύθυνση Πολιτικής Προστασίας της οι¬ 
κείας Περιφέρειας συνιστώνται τρεις (3) οργανικές θέ¬ 
σεις μόνιμων υπαλλήλων, οι οποίες μπορεί να ανήκουν 
στους κλάδους ΠΕ Γεωλόγων, Τοπογράφων Μηχανικών, 
Δασολόγων, Χημικών Μηχανικών, Χημικών και Πολιτι¬ 
κών Μηχανικών, κατά την ειδικότερη πρόβλεψη της οι¬ 
κείας προκήρυξης. 

β. Οι υπάλληλοι αυτοί, μετά προηγούμενη εκπαίδευση, 
αποτελούν ειδικευμένα στελέχη πολιτικής προστασίας 
της Περιφέρειας. 

γ. Για τα ανωτέρω ειδικευμένα στελέχη πολιτικής προ¬ 
στασίας δεν είναι επιτρεπτή η μετάταξή τους για μια δε¬ 
καετία από το διορισμό τους. Επίσης δεν είναι δυνατή η 
μετακίνησή τους σε άλλη οργανική μονάδα της Περιφέ¬ 
ρειας. 

δ. Προϊστάμενος της Διεύθυνσης Πολιτικής Προστασί¬ 
ας της Περιφέρειας τοποθετείται ειδικευμένο στέλεχος 
πολιτικής προστασίας. Μέχρι τη συμπλήρωση των απαι- 
τούμενων τυπικών προσόντων από τους υπηρετούντες 
και κατά παρέκκλιση των διατάξεων του ν. 2683/1999 
(ΦΕΚ 19 Α'), προϊστάμενος της Διεύθυνσης Πολιτικής 
Προστασίας της Περιφέρειας τοποθετείται ειδικευμένο 
στέλεχος πολιτικής προστασίας, με απόφαση του Γενι¬ 
κού Γραμματέα της Περιφέρειας. 

Άρθρο 12 

Αρμοδιότητες Νομάρχη 
Σύσταση Γραφείων Πολιτικής Προστασίας 
στις Νομαρχιακές Αυτοδιοικήσεις 
Συντονιστικό Νομαρχιακό Οργανο 

1. Ο Νομάρχης ασκεί τις ακόλουθες αρμοδιότητες: 

α. Συντονίζει και επιβλέπει το έργο της πολιτικής προ¬ 


στασίας για την πρόληψη, ετοιμότητα, αντιμετώπιση και 
αποκατάσταση των καταστροφών, εντός των ορίων του 
νομού. 

β. Εχει την ευθύνη εφαρμογής του ετήσιου εθνικού 
σχεδιασμού πολιτικής προστασίας, κατά το σκέλος που 
τα οικεία περιφερειακά προγράμματα, μέτρα και δράσεις 
έχουν τοπικό χαρακτήρα, σε επίπεδο νομού. 

γ. Διατυπώνει εισήγηση για το σχεδιασμό πολιτικής 
προστασίας του νομού, η οποία υποβάλλεται στο Γενικό 
Γραμματέα της Περιφέρειας για τη διαμόρφωση σχετι¬ 
κής πρότασης, στο πλαίσιο της πρόβλεψης του άρθρου 
11 παρ. 1 γ του παρόντος. 

δ. Εισηγείται στο Γενικό Γραμματέα Πολιτικής Προστα¬ 
σίας την έκδοση της απόφασης για την κήρυξη κατάστα¬ 
σης έκτακτης ανάγκης πολιτικής προστασίας, στις περι¬ 
πτώσεις τοπικών καταστροφών και εκδίδει αποφάσεις 
κήρυξης κατάστασης έκτακτης ανάγκης, προκειμένου 
για τοπικές καταστροφές μικρής έντασης, μετά προηγού¬ 
μενη εξουσιοδότησή του από το Γενικό Γραμματέα Πολι¬ 
τικής Προστασίας. 

ε. Εχει την ευθύνη της διάθεσης και του συντονισμού 
δράσης του απαραίτητου δυναμικού και μέσων για την 
πρόληψη, ετοιμότητα, αντιμετώπιση και αποκατάσταση 
των καταστροφών του νομού, και 
στ. Προεδρεύει του Συντονιστικού Νομαρχιακού Ορ¬ 
γάνου. 

2. α. Στην έδρα κάθε Νομαρχιακής Αυτοδιοίκησης και 
κάθε Νομαρχιακού Διαμερίσματος συνιστάται, ως οργα¬ 
νική μονάδα, αυτοτελές Γραφείο Πολιτικής Προστασίας, 
το οποίο υπάγεται απευθείας στο Νομάρχη. 

β. Το ανωτέρω Γραφείο είναι αρμόδιο για το σχεδια- 
σμό και την οργάνωση, σε θέματα πρόληψης, ενημέρω¬ 
σης και αντιμετώπισης των καταστροφών ή καταστάσε¬ 
ων έκτακτης ανάγκης και για το συντονισμό όλων των 
υπηρεσιών της Νομαρχιακής Αυτοδιοίκησης και των Νο¬ 
μαρχιακών Διαμερισμάτων, καθώς και του δημόσιου, 
ιδιωτικού δυναμικού και μέσων, για την εξασφάλιση της 
ετοιμότητας, την αντιμετώπιση των καταστροφών και 
την αποκατάσταση των ζημιών. 

γ.ι. Για κάθε Γραφείο Πολιτικής Προστασίας των Νο¬ 
μαρχιακών Αυτοδιοικήσεων και των Νομαρχιακών Δια¬ 
μερισμάτων συνιστάται μία οργανική θέση μόνιμου 
υπαλλήλου, η οποία μπορεί να ανήκει σ’ έναν από τους 
κλάδους ΠΕ Γεωλόγων, Τοπογράφων Μηχανικών, Δασο¬ 
λόγων, Χημικών Μηχανικών και Πολιτικών Μηχανικών, 
κατά την ειδικότερη πρόβλεψη της οικείας προκήρυξης. 

ιι. Οι υπάλληλοι αυτοί, μετά προηγούμενη εκπαίδευση, 
αποτελούν ειδικευμένα στελέχη πολιτικής προστασίας, 
σε επίπεδο νομού. 

ιιι. Για τους ανωτέρω υπαλλήλους δεν είναι επιτρεπτή 
η μετακίνησή τους σε άλλη οργανική μονάδα της Νομαρ¬ 
χιακής Αυτοδιοίκησης. 

3. α. Στην έδρα κάθε Νομαρχιακής Αυτοδιοίκησης και 
κάθε Νομαρχιακού Διαμερίσματος συνιστάται Συντονι¬ 
στικό Νομαρχιακό Όργανο. 

β. Το ανωτέρω Όργανο αποτελείται από τους: 
ι. Νομάρχη, ως Πρόεδρο. 

ιι. Δύο μέλη του Νομαρχιακού Συμβουλίου, οριζόμενα 
με απόφαση του ίδιου Συμβουλίου, εκ των οποίων το ένα 
προέρχεται από τη μειοψηφία. 

ιιι. Πρόεδρο ή οριζόμενο εκπρόσωπο της Τοπικής Ενω¬ 
σης Δήμων και Κοινοτήτων (Τ,Ε.Δ.Κ.). 

IV. Προϊστάμενο Διεύθυνσης Πολιτικής Προστασίας 

της Περιφέρειας και Προϊστάμενο Γραφείου Πολιτικής 
Προστασίας της Νομαρχιακής Αυτοδιοίκησης. 

V. Στρατιωτικό Διοικητή της περιοχής ή εκπρόσωπό 
του. Διευθυντή της Αστυνομικής Διεύθυνσης του νομού, 
Λιμενάρχη, σε όσους νομούς υφίσταται Λιμενική Αρχή, 
και Διοικητή Πυροσβεστικής Υπηρεσίας της έδρας του 
νομού. 

VI. Προϊστάμενο Διεύθυνσης Δασών της Περιφέρειας, 
Προϊστάμενο Τεχνικών Υπηρεσιών της Νομαρχιακής Αυ¬ 
τοδιοίκησης, Προϊστάμενο Διεύθυνσης Υγείας - Πρό¬ 
νοιας της Νομαρχιακής Αυτοδιοίκησης και τον οριζόμε¬ 
νο εκπρόσωπο του Περιφερειακού Εθνικού Συστήματος 
Υγείας και 

νιι. Εκπροσώπους εθελοντικών οργανώσεων Πολιτι¬ 
κής Προστασίας. 

γ. Οι υπό στοιχεία ιν έως νι μετέχοντες εισηγουνται, 
στο ανωτέρω όργανο, τα αναγκαία μέτρα προς υποβοή¬ 
θηση του έργου του Νομάρχη. 

δ. Στις συνεδριάσεις λαμβάνουν μέρος, κατά περίπτωση, 
εκπρόσωποι δήμων ή κοινοτήτων των πληττόμενων περιο¬ 
χών, εκπρόσωποι λοιπών εθελοντικών οργανώσεων και 
κοινωνικών φορέων του νομού, καθώς και άλλοι εκπρόσω¬ 
ποι υπηρεσιών, μετά από πρόσκληση του προέδρου, 
ε. Κατά τη διάρκεια της εξέλιξης της καταστροφής, 
καθώς και του έργου αποκατάστασης των ζημιών, το πιο 
πάνω Όργανο λειτουργεί σε εικοσιτετράωρη βάση, με 
δυνατότητα συνέχισης της συνεδρίασης και με τους ορι¬ 
ζόμενους, από τους μετέχοντες, αναπληρωτές τους και 
στ. Θέματα σχετικά με τη λειτουργία του ίδιου Οργά¬ 
νου μπορεί να ρυθμίζονται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης. 

Άρθρο 13 

Αρμοδιότητες Δημάρχων και Προέδρων Κοινοτήτων 
Σύσταση Γραφείων Πολιτικής Προστασίας σε Ο.Τ.Α. 

Συντονιστικό Τοπικό Όργανο 

1. Οι Δήμαρχοι και οι Πρόεδροι Κοινοτήτων έχουν τις 
ακόλουθες αρμοδιότητες: 

α. Συντονίζουν και επιβλέπουν το έργο της πολιτικής 
προστασίας για την πρόληψη, ετοιμότητα, αντιμετώπιση 
και αποκατάσταση των καταστροφών, εφόσον συμβαί¬ 
νουν εντός των διοικητικών ορίων των αντίστοιχων Ορ¬ 
γανισμών Τοπικής Αυτοδιοίκησης (Ο.Τ.Α.). 

β. Εχουν την ευθύνη εφαρμογής του ετήσιου εθνικού 
σχεδιασμού πολιτικής προστασίας, κατά το σκέλος που 
τα οικεία περιφερειακά προγράμματα, μέτρα και δράσεις 
έχουν τοπικό χαρακτήρα αναφορικά με τους αντίστοι¬ 
χους Ο.Τ.Α.. 

γ. Διατυπώνουν εισήγηση για το σχεδίασμά πολιτικής 
προστασίας του Ο.Τ.Α., η οποία υποβάλλεται στο Γενικό 
Γραμματέα της Περιφέρειας για τη διαμόρφωση σχετι¬ 
κής πρότασης, στο πλαίσιο της πρόβλεψης του άρθρου 
11 παρ. 1γ του παρόντος νόμου. 

δ. Έχουν την ευθύνη της διάθεσης και του συντονι¬ 
σμού δράσης του απαραίτητου δυναμικού και μέσων για 
την πρόληψη, ετοιμότητα, αντιμετώπιση και αποκατά¬ 
σταση των καταστροφών εντός των ορίων του οικείου 
Ο.Τ.Α.. 

2. α. Σε όλους τους δήμους, λειτουργεί, στο πλαίσιο 
της υπάρχουσας οργανικής διάρθρωσης, γραφείο πολιτι¬ 


κής προστασίας, οι αρμοδιότητες του οποίου συναρτώ- 
νται με την εξασφάλιση της αναγκαίας οργάνωσης και 
υποδομής προς λήψη μέτρων πολιτικής προστασίας. 

3. α. Στην έδρα κάθε δήμου συνιστάται Συντονιστικό 
Τοπικό Οργανο. 

β. Το ανωτέρω Οργανο αποτελείται από τους: 

ι. Δήμαρχο ως Πρόεδρο. 

ιι. Δύο Δημοτικούς Συμβούλους, που ορίζονται με από¬ 
φαση του Δημοτικού Συμβουλίου, εκ των οποίων ο ένας 
προέρχεται από τη μειοψηφία. 

ιιι. Ειδικευμένα στελέχη πολιτικής προστασίας της Πε¬ 
ριφέρειας και του νομού. 

IV. Εκπρόσωπο Στρατιωτικού Διοικητή της περιοχής, 
"Διοικητή Αστυνομικού Τμήματος της έδρας του δήμου, 
Προϊστάμενο του Ειδικού Προσωπικού της Δημοτικής 
Αστυνομίας, εκπρόσωπο της Λιμενικής Αρχής, εφόσον 
έχει ως έδρα τον αντίστοιχο δήμο και διοικητή της Πυρο¬ 
σβεστικής Υπηρεσίας της έδρας του δήμου ή εκπρόσωπο 
της αντίστοιχης της έδρας του νομού. 

V. Προϊστάμενο τεχνικών υπηρεσιών του Ο.Τ.Α.. 

VI. Προϊστάμενο του οικείου δασαρχείου ή εκπρόσωπο 
της Διεύθυνσης Δασών της Περιφέρειας. 

νιι. Εκπροσώπους Εθελοντικών Οργανώσεων Πολιτι¬ 
κής Προστασίας. 

γ. Στις συνεδριάσεις λαμβάνουν μέρος εκπρόσωποι 
κοινωνικών φορέων της έδρας του δήμου, καθώς και άλ¬ 
λοι εκπρόσωποι υπηρεσιών, μετά από πρόσκληση του 
Προέδρου. 

δ. Κατά τη διάρκεια της εξέλιξης της καταστροφής, 
καθώς και του έργου αποκατάστασης των ζημιών, το πιο 
πάνω Οργανο λειτουργεί σε εικσσιτετράωρη βάση, με 
δυνατότητα συνέχισης της συνεδρίασης και με τους ορι¬ 
ζόμενους, από τους μετέχοντες, αναπληρωτές τους. 

ΜΕΡΟΣ ΤΡΙΤΟ 
ΕΘΕΛΟΝΤΙΚΗ ΥΠΟΣΤΗΡΙΞΗ 

Αρθρο 14 

Εθελοντικές Οργανώσεις - Ειδικευμένοι Εθελοντές 

1. Η δημιουργία συστήματος εθελοντισμού Πολιτικής 
Προστασίας για την πρόληψη, αντιμετώπιση και αποκα¬ 
τάσταση των καταστροφών αποτελεί αποστολή της Γενι¬ 
κής Γραμματείας Πολιτικής Προστασίας. 

2. α. Στο πλαίσιο υλοποίησης του πιο πάνω σκοπού, 
στη Γενική Γραμματεία Πολιτικής Προστασίας τηρείται 
Μητρώο Εθελοντικών Οργανώσεων και Ειδικευμένων 
Εθελοντών. 

β.ι. Εθελοντικές Οργανώσεις, που μπορούν να εντα¬ 
χθούν, με απόφαση του Γενικού Γραμματέα Πολιτικής 
Προστασίας, στο ανωτέρω Μητρώο και με ειδικότερη 
αναφορά στο χώρο δράσης τους (σύνολο επικράτειας, 
περιφέρεια, νομος, δήμος), είναι νομικά πρόσωπα ο σκο¬ 
πός των οποίων, όπως προκύπτει από το οικείο καταστα¬ 
τικό, πρέπει να επικεντρώνεται στη δραστηριοποίησή 
τους στον τομέα της πολιτικής προστασίας και ειδικότε¬ 
ρα στην ενίσχυση των δράσεων, που αφορούν την πρό¬ 
ληψη, αντιμετώπιση και αποκατάσταση φυσικών και τε¬ 
χνολογικών καταστροφών. 

ιι. Ο καθορισμός των κριτηρίων δράσης των εθελοντι¬ 
κών οργανώσεων, η τηρούμενη διαδικασία για την εγ- 

γραφή τους οτο οικείο Μητρώο της Γενικής Γραμματείας 
Πολιτικής Προστασίας, ο χαρακτηρισμός τους ως εθνι¬ 
κών, περιφερειακών, νομαρχιακών και τοπικών, η δυνα¬ 
τότητα χρήσης από τα μέλη τους των αναγκαίων μέσων 
και εξοπλισμού που διαθέτουν οι Ο.Τ.Α., καθώς και η δια¬ 
δικασία επιχειρησιακής ένταξής τους στα αντίστοιχα Συ¬ 
ντονιστικά Νομαρχιακά Όργανα και Συντονιστικά Τοπικά 
Όργανα και η περαιτέρω δραστηριοποίησή τους στο 
πλαίσιο λειτουργίας των ίδιων Οργάνων καθορίζονται με 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης. 

γ.ι. Ειδικευμένοι εθελοντές, οι οποίοι, ομοίως, με από¬ 
φαση του Γενικού Γραμματέα Πολιτικής Προστασίας, εγ- 
γράφονται στο οικείο Μητρώο είναι φυσικά πρόσωπα, τα 
οποία, είτε λόγω της φύσεως της επαγγελματικής ή επι¬ 
στημονικής τους ενασχόλησης είτε λόγω ύπαρξης αποδε¬ 
δειγμένης εμπειρίας, μπορούν να ανταποκριθούν με πλη¬ 
ρότητα στα καθήκοντα πρόληψης, αντιμετώπισης και απο¬ 
κατάστασης φυσικών και τεχνολογικών καταστροφών. 

ιι. Οι εντασσόμενοι στο Μητρώο Ειδικευμένοι Εθελο¬ 
ντές υπάγονται, επιχειρησιακά, απευθείας στη Γενική 
Γραμματεία Πολιτικής Προστασίας, η οποία και τους κα¬ 
τανέμει σε αντίστοιχες ομάδες επιχειρησιακής δράσης, 
με βάση τον τόπο κατοικίας τους. 

ιιι. Ό καθορισμός των ειδικότερων προσόντων και κρι¬ 
τηρίων, η διαδικασία εγγραφής τους στο Μητρώο, καθώς 
και η διαδικασία επιχειρησιακής ένταξής τους γίνεται με 
την υπουργική απόφαση, που προβλέπεται στην παρά¬ 
γραφο 2 β.ιι του παρόντος άρθρου. 

3. α. Η Γενική Γραμματεία Πολιτικής Προστασίας, στο 
πλαίσιο του ετήσιου προϋπολογισμού της, προβλέπει ει¬ 
δικό κονδύλιο για τη χρηματοδότηση δραστηριοτήτων 
των ενταγμένων στο οικείο Μητρώο Εθελοντικών Οργα¬ 
νώσεων, καθώς και των Ειδικευμένων Εθελοντών, που 
έχουν περιληφθεί στο αντίστοιχο Μητρώο. 

β. Η κατανομή των ανωτέρω χρηματοδοτήσεων, κα¬ 
θώς και η διάθεση εξοπλισμού, μέσων και αναλώσιμων 
αγαθών, γίνεται με απόφαση του Γενικού Γραμματέα Πο¬ 
λιτικής Προστασίας. 

4. Η εκπαίδευση και μετεκπαίδευση των μελών των 
Εθελοντικών Οργανώσεων, καθώς και των Ειδικευμένων 
Εθελοντών Πολιτικής Προστασίας, πραγματοποιείται 
από το Επιστημονικό και Ερευνητικό Κέντρο Πολιτικής 
Προστασίας του άρθρου 7 του παρόντος, κατόπιν ειδι¬ 
κού προγράμματος που εκπονεί η Γενική Γραμματεία Πο¬ 
λιτικής Προστασίας. 

5. α. Τα μέλη των ενταγμένων στο Μητρώο Εθελοντι¬ 
κών Οργανώσεων και οι ενταγμένοι, στο αντίστοιχο Μη¬ 
τρώο, Ειδικευμένοι Εθελοντές Πολιτικής Προστασίας, 
που είναι υπάλληλοι του δημόσιου ή ιδιωτικού τομέα, για 
όσο χρόνο μετέχουν υπό την ανωτέρω ιδιότητα στην 
αντιμετώπιση έκτακτων αναγκών, λαμβάνουν υποχρεω¬ 
τικά ισόχρονη άδεια απουσίας, η οποία δεν προσυπολο- 
γίζεται στη διάρκεια της κανονικής ετήσιας άδειάς τους. 

β. Θέματα, που συνάπτονται με την ασφαλιστική κάλυ¬ 
ψη των ανωτέρω από ατυχήματα, κατά τη διάρκεια της 
συμμετοχής τους στην αντιμετώπιση καταστροφών, την 
ιατρική και φαρμακευτική περίθαλψή τους, τα έξοδα νο¬ 
σηλείας, καθώς και με την αποζημίωσή τους για έξοδα 
μετακίνησης ρυθμίζονται με κοινή απόφαση των Υπουρ¬ 
γών Οικονομίας και Οικονομικών, Εσωτερικών, Δημό¬ 


σιας Διοίκησης και Αποκέντρωσης, Εργασίας και Κοινω¬ 
νικών Ασφαλίσεων και Υγείας και Πρόνοιας. 

ΜΕΡΟΣ ΤΕΤΑΡΤΟ 

ΟΡΓΑΝΩΣΗ ΓΕΝΙΚΗΣ ΓΡΑΜΜΑΤΕΙΑΣ 
ΠΟΛΙΤΙΚΗΣ ΠΡΟΣΤΑΣΙΑΣ 

Αρθρο 15 

Διάρθρωση - Προσωπικό Γενικής Γραμματείας 
Πολιτικής Προστασίας 

1. Ο Οργανισμός της υπηρεσίας της Γενικής Γραμμα¬ 
τείας Πολιτικής Προστασίας καταρτίζεται με προεδρικό 
διάταγμα, που εκδίδεται μετά από πρόταση των Υπουρ¬ 
γών Οικονομίας και Οικονομικών και Εσωτερικών, Δημό¬ 
σιας Διοίκησης και Αποκέντρωσης. 

2. Στον Οργανισμό προβλέπονται ιδίως: 

α. Η οργάνωση γενικά της υπηρεσίας και η διαίρεσή 
της σε οργανικές μονάδες. 

β. Ο τίτλος και η αρμοδιότητα των οργανικών μονάδων. 

γ. Οι κλάδοι του μόνιμου προσωπικού κατά ειδικότητες 
και ο αριθμός των οργανικών θέσεων κάθε κλάδου, κατη¬ 
γορίας και βαθμού. 

δ. Τα ειδικά προσόντα που απαιτούνται για το διορισμό 
στις θέσεις του κάθε κλάδου, ανάλογα με την ειδικότητα. 

3. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, μετά από εισήγηση του 
Γενικού Γραμματέα Πολιτικής Προστασίας, σε περίοδο 
κινητοποίησης της Πολιτικής Προστασίας, μπορούν να 
συγκροτούνται μονάδες άμεσης επέμβασης και κλιμάκια 
ειδικών για την εκτίμηση και αντιμετώπιση των συνε¬ 
πειών των καταστροφών, καθώς και την ενίσχυση του 
έργου των υφιστάμενων μονάδων ή κλιμακίων. Στην ίδια 
απόφαση ρυθμίζονται τα ζητήματα, που αφορούν τη 
σύνθεση, τη λειτουργία τους και κάθε άλλη λεπτομέρεια. 
Για τον καθορισμό των εξόδων μετακίνησης και της ημε¬ 
ρήσιας αποζημίωσης του προσωπικού εκδίδεται κοινή 
απόφαση των Υπουργών Οικονομίας και Οικονομικών και 
Εσωτερικών, Δημόσιας Διοίκησης και Αποκέντρωσης. 

4. Σε κάθε κεντρική υπηρεσία υπουργείου και οργανι¬ 
σμό κοινής ωφέλειας συνιστάται, μετά από εισήγηση της 
Γενικής Γραμματείας Πολιτικής Προστασίας, οργανική μο¬ 
νάδα πολιτικής προστασίας με αρμοδιότητα θέματα πολι¬ 
τικής προστασίας στους τομείς της αρμοδιότητάς τους. 

Άρθρο 16 

Λειτουργία Διευθύνσεων Πολιτικής Προστασίας 
της Περιφέρειας και Γραψείων Πολιτικής Προστασίας 
της Νομαρχιακής Αυτοδιοίκησης 

1. Με απόφαση του Γενικού Γραμματέα της οικείας Πε¬ 
ριφέρειας ρυθμίζεται κάθε αναγκαία λεπτομέρεια, που 
αφορά την οργάνωση και λειτουργία των Διευθύνσεων 
Πολιτικής Προστασίας της Περιφέρειας του άρθρου 11 
παράγραφοι 2, 3 και 4 του παρόντος νόμου. 

2. Με απόφαση του Νομαρχιακού Συμβουλίου της οι¬ 
κείας Νομαρχιακής Αυτοδιοίκησης ρυθμίζονται τα θέμα¬ 
τα, που αφορούν στην οργάνωση και λειτουργία των 
Γραφείων Πολιτικής Προστασίας του άρθρου 12 παρ. 2 
του νόμου αυτού. 

ΜΕΡΟΣ ΠΕΜΠΤΟ 
ΤΕΛΙΚΕΣ ΔΙΑΤΑΞΕΙΣ 

Αρθρο 17 

Προγράμματα και Σχέδια Πολιτικής Προστασίας 

1. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, που δημοσιεύεται στην 
Εφημερίδα της Κυβερνήσεως, ρυθμίζονται τα σχετικά με 
την κατάρτιση των σχεδίων πολιτικής προστασίας και 
τους υπόχρεους, προς τούτο, αρμόδιους κεντρικούς και 
περιφερειακούς φορείς και οργανισμούς κοινής ωφέ¬ 
λειας. Τα σχέδια αυτά εγκλίνονται από το Γενικό Γραμ-, 
ματέα Πολιτικής Προστασίας και υλοποιούνται από τους 
ανωτέρω φορείς. 

2. Τα εγκεκριμένα, ήδη, προγράμματα ή σχέδια για την 
πρόληψη, ετοιμότητα, και αντιμετώπιση φυσικών και τε¬ 
χνολογικών καταστροφών εφαρμόζονται μέχρι την κα¬ 
τάρτιση νέων, κατά τις ειδικότερες προβλέψεις του πα¬ 
ρόντος νόμου. 

Άρθρο 18 
Ειδικές ρυθμίσεις 

1. Οποιαδήποτε χορήγηση πίστωσης προς τους πρω¬ 
τοβάθμιους και δευτεροβάθμιους οργανισμούς τοπικής 
αυτοδιοίκησης που συνάπτεται με μέτρα πολιτικής προ¬ 
στασίας δεν μπορεί να αποτελέσει αντικείμενο διάθεσης 
για άλλο έργο ή σκοπό, στο πλαίσιο αναμόρφωσης του 
προϋπολογισμού τους. 

2. Οι κρατικοί και ιδιωτικοί ραδιοφωνικοί και τηλεοπτι¬ 
κοί σταθμοί υποχρεούνται να μεταδίδουν, δωρεάν, σε 
περίπτωση γενικής, περιφερειακής ή τοπικής μεγάλης 
έντασης καταστροφής, τις οδηγίες προς τους πολίτες, 
που παρέχονται από το Κεντρικό Συντονιστικό Όργανο 
του άρθρου 5 του παρόντος νόμου ή από τη Γενική Γραμ¬ 
ματεία Πολιτικής Προστασίας προς αντιμετώπιση των 
καταστροφών και αποκατάσταση των ζημιών. 

ΜΕΡΟΣ ΕΚΤΟ 

ΣΥΜΠΛΗΡΩΣΗ ΚΑΙ ΤΡΟΠΟΠΟΙΗΣΗ ΔΙΑΤΑΞΕΩΝ 
ΤΟΥ Ν. 2910/2001 (ΦΕΚ 91 Α ) 

ΕΙΣΟΔΟΣ ΚΑΙ ΠΑΡΑΜΟΝΗ ΑΛΛΟΔΑΠΩΝ 
ΣΤΗΝ ΕΛΛΗΝΙΚΗ ΕΠΙΚΡΑΤΕΙΑ 
ΚΤΗΣΗ ΤΗΣ ΕΛΛΗΝΙΚΗΣ ΙΘΑΓΕΝΕΙΑΣ 
ΜΕ ΠΟΛΙΤΟΓΡΑΦΗΣΗ ΚΑΙ ΑΛΛΕΣ ΔΙΑΤΑΞΕΙΣ 

Άρθρο 19 

1.α. Στην παράγραφο 1 του άρθρου 9 του ν.2910/2001 
προστίθενται εδάφια που έχουν ως εξής: 

“Με απόφαση του Γενικού Γραμματέα της Περιφέρειας 
μπορεί να συστήνονται σε κάθε περιφερειακή διεύθυνση 
αλλοδαπών και μετανάστευσης επιπλέον μέχρι δύο τρι¬ 
μελείς Επιτροπές Μετανάστευσης, εφόσον τούτο επι¬ 
βάλλεται για την ταχύτερη διεκπεραίωση του έργου 
τους. Οι επιτροπές αυτές αποτελούνται από δύο υπαλ¬ 
λήλους της υπηρεσίας αλλοδαπών και μετανάστευσης 
και έναν εκπρόσωπο της αστυνομικής αρχής. Με την ίδια 
απόφαση ορίζονται τα μέλη της επιτροπής, τακτικά και 
αναπληρωματικά, και ο γραμματέας με τον αναπληρωτή 
του. Με όμοια απόφαση ορίζεται ως πρόεδρος ο ένας 
από τους δύο υπαλλήλους της υπηρεσίας αλλοδαπών 
και μετανάστευσης που είναι μέλη της επιτροπής, καθώς 


και εισηγητής, χωρίς δικαίωμα ψήφου, από τους υπαλλή¬ 
λους της διεύθυνσης αλλοδαπών και μετανάστευσης με 
τους αναπληρωτές τους.» 

β. Στο πρώτο εδάφιο της παραγράφου 1 του άρθρου 
10 του V. 2910/2001 και μετά τις λέξεις «Τεχνολογικά 
Εκπαιδευτικά Ιδρύματα (Τ.Ε.Ι.)» προστίθενται οι λέξεις 
«Ανώτερες Εκκλησιαστικές Σχολές και Εκκλησιαστικές 
Σχολικές Μονάδες.» 

γ. Στο πρώτο εδάφιο της παραγράφου 1 του άρθρου 
16 του V. 2910/2001 και μετά τη λέξη «οργανισμών» 
προστίθεται η λέξη «κοινωφελών ιδρυμάτων». 

2. Στην περίπτωση β' της παραγράφου 6 του άρθρου 
19 του V. 2910/2001 προστίθεται εδάφιο που έχει ως 
εξής: 

«Εφόσον πρόκειται για την πρόσληψη αλιεργατών και 
απασχολουμένων στην αγροτική οικονομία η εγγυητική 
επιστολή αντιστοιχεί στις μηνιαίες αποδοχές του ανειδί¬ 
κευτου εργάτη.» 

3. Στην παράγραφο 8 του άρθρου 19 του ν.2910/2001 
προστίθενται εδάφια που έχουν ως εξής: 

«Εάν η σύμβαση εργασίας καταρτίζεται για χρονικό 
διάστημα μικρότερο του ενός έτους, η άδεια εργασίας, 
κατά την αρχική της χορήγηση, θα χορηγείται για ένα 
έτος. 

Μετά την πάροδο έξι ετών η άδεια εργασίας έχει διετή 
διάρκεια. Ύστερα από συνολική δεκαετή παραμονή στην 
Ελλάδα μπορεί να χορηγείται άδεια εργασίας αόριστης 
διάρκειας.» 

4. Η περίπτωση β' της παραγράφου 1 του άρθρου 21 
του V. 2910/2001 αντικαθίσταται ως εξής: 

«β. έχει συνάψει σύμβασή εργασίας, από την οποία 
προκύπτει ότι η αμοιβή του είναι τουλάχιστον ίσή με τις 
μηνιαίες αποδοχές του ανειδίκευτου εργάτη.» 

5. α. Η παράγραφος 1 του άρθρου 33 του ν. 2910/2001 
αντικαθίσταται ως εξής: 

«1. Στον αλλοδαπό, σύζυγο ημεδαπού ή πολίτη χώρας 
της Ευρωπαϊκής Ένωσης χορηγείται άδεια παραμονής, 
διάρκειας τουλάχιστον πέντε (5) ετών, χωρίς να απαιτεί¬ 
ται άδεια εργασίας. Η άδεια αυτή ανανεώνεται, αυτοδι¬ 
καίως, για χρονικό διάστήμα τουλάχιστον πέντε (5) 
ετών. Η ίδια άδεια καλύπτει και τα κάτω των 18 ετών 
άγαμα τέκνα του αλλοδαπού, εφόσον αυτός ασκεί τη γο¬ 
νική μέριμνα». 

β. Μετά την παράγραφο 2 του άρθρου 33 του 
ν.2910/2001 προστίθεται παράγραφος 3 που έχει ως 
εξής: 

«3. Στη ρύθμιση των προηγούμενων παραγράφων υπά¬ 
γονται και οι αλλοδαποί που είναι σύζυγοι επαναπατρι- 
σθέντος ή παλιννοστήσαντος ή ομογενούς, καθώς και οι 
αλλοδαποί που βρίσκονται σε κατάσταση χηρείας, ως 
και τα ανήλικα τέκνα αυτών, εφόσον ο αποβιώσας σύζυ¬ 
γος ήταν 'Ελλήνας πολίτής ή πολίτης χώρας της Ευρω¬ 
παϊκής Ένωσης ή επαναπατρισθείς ή παλιννοστήσας ή 
ομογενής.» 

6. α. Στην παράγραφο 2 του άρθρου 34 του ν. 2910/ 
2001 προστίθενται εδάφια που έχουν ως εξής: 

«Στους αλλοδαπούς που έχουν λάβει τή θεώρήΟή ει¬ 
σόδου της παραγράφου αυτής χορηγείται άδεια εργασί¬ 
ας από το νομάρχη, έπειτα από επίδειξη της θεώρησης 
εισόδου. Η άδεια εργασίας κοινοποιείται στην υπηρεσία 
αλλοδαπών και μετανάστευσης.» 

β. Μετά την παράγραφο 5 του άρθρου 34 του 
ν.2910/2001 προστίθεται παράγραφος 6 που έχει ως 
εξής: 

«6. Οι παραπάνω αλλοδαποί μπορούν να συνοδεύο¬ 
νται και από τα κατά την παράγραφο 2 του άρθρου 28 
μέλη της οικογένειάς τους, στα οποία χορηγείται ατομι¬ 
κή άδεια παραμονής που λήγει με τη λήξη της άδειας 
παραμονής των αλλοδαπών, εφόσον προσκομίσουν το 
υπό στοιχείο β' της παραγράφου 4 του άρθρου αυτού πι¬ 
στοποιητικό.» 

7. α. Στην παράγραφο 2 του άρθρου 35 του ν. 2910/ 
2001 προστίθενται εδάφια που έχουν ως εξής; 

«Στους αλλοδαπούς που έχουν λάβει τη θεώρηση ει¬ 
σόδου της παραγράφου αυτής χορηγείται άδεια εργασί¬ 
ας από το νομάρχη, πλην της περίπτωσης δ' της παρα¬ 
γράφου 1, έπειτα από επίδειξη της θεώρησης εισόδου. Η 
άδεια εργασίας κοινοποιείται στην υπηρεσία αλλοδαπών 
και μετανάστευσης.» 

β. Στην περίπτωση γ' της παραγράφου 3 του άρθρου 
35 του ν. 2910/2001 προστίθεται εδάφιο που έχει ως 
εξής; 

«Το πιστοποιήτικό αυτό δεν είναι απαραίτητο για την 
ανανέωση της άδειας παραμονής.» 

γ. Στην παράγραφο 4 του άρθρου 35 του ν.2910/2001 
προστίθεται εδάφιο που έχει ως εξής; 

«Για την ανανέωση της άδειας παραμονής ο αλλοδα¬ 
πός δεν καλείται σε συνέντευξη ενώπιον της Επιτροπής 
Μετανάστευσης.» 

8. Στην παράγραφο 1 του άρθρου 36 του ν. 2910/2001 
προστίθενται εδάφια που έχουν ως εξής; 

«Στους αλλοδαπούς που έχουν λάβει τη θεώρηση ει¬ 
σόδου της παραγράφου αυτής χορηγείται άδεια εργασί¬ 
ας από το νομάρχη, έπειτα από επίδειξη της θεώρησης 
εισόδου. Η άδεια εργασίας κοινοποιείται στην υπηρεσία 
αλλοδαπών και μετανάστευσης.» 

Άρθρο 20 

Ι.α. Το πρώτο εδάφιο της παραγράφου 4 του άρθρου 
37 του ν.2910/2001 αντικαθίσταται ως εξής; 

«Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Εργασίας και Κοινωνι¬ 
κών Ασφαλίσεων επιτρέπεται να χορηγείται άδεια παρα¬ 
μονής μέχρις ενός έτους, η οποία μπορεί να ανανεώνε¬ 
ται κάθε φορά μέχρι ένα έτος;.» 

β. Στην παράγραφο 4 του άρθρου 37 του ν.2910/2001 
προστίθεται εδάφιο που έχει ως εξής; 

«Οι άδειες παραμονής της παραγράφου αυτής, καθώς 
και όσες έχουν εκδοθεί σύμφωνα με το άρθρο 13 του 
V. 2713/1999 και είναι σε ισχύ, επέχουν και θέση άδειας 
εργασίας. Ειδικά για τις άδειες παραμονής που χορηγού¬ 
νται για ανθρωπιστικούς λόγους δεν απαιτείται η κατα¬ 
βολή των παραβόλων του άρθρου 71.» 

2. Στο τέλος του άρθρου 37 του ν. 2910/2001 προστί¬ 
θενται παράγραφοι 5, 6, 7 και 8 που έχουν ως εξής; 

«5. Με απόφαση του Γενικού Γραμματέα της Περιφέ¬ 
ρειας επιτρέπεται να χορηγείται άδεια παραμονής διάρ¬ 
κειας μέχρι πέντε (5) ετών σε αλλοδαπούς, γονείς ανή¬ 
λικων ημεδαπών, ή γονείς ημεδαπών που απέκτησαν την 
ελληνική ιθαγένεια με προϋπόθεση την ιδιότητά τους ως 
ομογενών. Η άδεια αυτή ανανεώνεται κάθε φορά με τη 
λήξη της για χρονικό διάστημα μέχρι πέντε (5) έτη και 
επέχει θέση άδειας εργασίας. 

6. Με απόφαση του Γενικού Γραμματέα της Περιφέ¬ 
ρειας χορηγείται άδεια παραμονής; 

α. σε αλλοδαπούς που προσλαμβάνονται για να εργα¬ 
στούν, ως διοικητικό και υπηρετικό προσωπικό σε διπλω¬ 


ματικές αποστολές που είναι διαπιστευμένες στην Ελλά¬ 
δα, καθώς και στους συζύγους και τα ανήλικα τέκνα 
τους, 

β. στα ενήλικα τέκνα διπλωματικών υπαλλήλων που εί¬ 
ναι διαπιστευμένοι στην Ελλάδα. 

Η άδεια παραμονής χορηγείται για χρονικό διάστημα 
ίσο με το χρόνο που διαρκεί η σχέση του αλλοδαπού με 
τη διπλωματική αποστολή και επέχει και θέση άδειας ερ¬ 
γασίας μόνο για το διοικητικό και υπηρετικό προσωπικό 
των διπλωματικών αποστολών της περίπτωσης α'. Η αί¬ 
τηση για τη χορήγηση της άδειας παραμονής της παρα¬ 
γράφου αυτής υποβάλλεται στην υπηρεσία αλλοδαπών 
και μετανάστευσης της Περιφέρειας Αττικής και εξετά¬ 
ζεται κατά παρέκκλιση της διαδικασίας του άρθρου 8 του 
παρόντος νόμου. 

7. α. Με απόφαση του Γενικού Γραμματέα της Περιφέ¬ 
ρειας χορηγείται άδεια παραμονής στους ανταποκριτές 
ξένου τύπου που έχουν διαπιστευτεί στο Υπουργείο Τύ¬ 
που και Μέσων Μαζικής Ενημέρωσης, καθώς και στα κα¬ 
τά την παράγραφο 2 του άρθρου 28 του ν. 2910/2001 μέ¬ 
λη των οικογενειών τους. Η άδεια παραμονής χορηγεί¬ 
ται για χρονικό διάστημα μέχρι ένα έτος και μπορεί να 
ανανεώνεται κάθε φορά για ισόχρονο διάστημα. Η αίτη¬ 
ση για τη χορήγηση της άδειας παραμονής της παραγρά¬ 
φου αυτής υποβάλλεται στην υπηρεσία αλλοδαπών και 
μετανάστευσης της Περιφέρειας όπου διαμένει ο αλλο¬ 
δαπός και εξετάζεται κατά παρέκκλιση της διαδικασίας 
τσυ άρθρσυ 8 του ν. 2910/2001. Η αίτηση συνοδεύεται 
από αντίγραφο διαβατηρίου ή άλλου ταξιδιωτικού εγ¬ 
γράφου του αλλοδαπού με τη θεώρηση εισόδου και βε¬ 
βαίωση του Υπουργείου Τύπου και Μέσων Μαζικής Ενη¬ 
μέρωσης για την ιδιότητα του αλλοδαπού και το χρονικό 
διάστημα της διαπίστευσής του. 

β. Με κοινή απόφαση των Υπουργών Εξωτερικών και 
Εσωτερικών, Δημόσιας Διοίκησης και Αποκέντρωσης χο¬ 
ρηγείται άδεια παραμονής σε αλλοδαπούς, η οποία επέ- 
χει και θέση άδειας εργασίας, εφόσον αιτιολογημένα 
συντρέχει δημόσιο συμφέρον. Η άδεια παραμονής χορη¬ 
γείται για χρονικό διάστημα ενός έτους και μπορεί να 
ανανεώνεται για ισόχρονο διάστημα. Η αίτηση για τη χο¬ 
ρήγηση της άδειας παραμονής της παραγράφου αυτής 
υποβάλλεται στην υπηρεσία αλλοδαπών και μετανά¬ 
στευσης του Υπουργείου Εσωτερικών, Δημόσιας Διοίκη¬ 
σης και Αποκέντρωσης και εξετάζεται χωρίς να εφαρμό¬ 
ζεται η διαδικασία του άρθρου 8 του παρόντος νόμου. 

8. α. Η είσοδος ομόδοξου αλλοδαπού για φοίτηση στην 
Αθωνιάδα Εκκλησιαστική Ακαδημία του Αγίου Όρους 
επιτρέπεται, εφόσον προηγουμένως ο αλλοδαπός λάβει 
θεώρηση εισόδου για το λόγο αυτόν. Ο αλλοδαπός που 
επιθυμεί τη χορήγηση θεώρησης εισόδου θα πρέπει να 
προσκομίσει στο ελληνικό προξενείο του τόπου κατοικί¬ 
ας του; 

α.α. διαβατήριο η άλλο ταξιδιωτικό έγγραφο, 

α.β. βεβαίωση της Αθωνιάδος Εκκλησιαστικής Ακαδη¬ 
μίας ότι τον αποδέχεται για φοίτηση σε αυτή και ότι θα 
του παρέχει τροφή και κατάλυμα στο οικοτροφείο της, 

α.γ. βεβαίωση Ιεράς Μονής ή ιδρύματος ή ιδιώτη ότι 
αναλαμβάνει την κηδεμονία, τα έξοδα σπουδών και δια¬ 
βίωσής του στο Αγιο Όρος, 

α.δ. βεβαίωση της Ιεράς Επιστασίας ή της Ιεράς Μονής 
ή του ιδρύματος ή του ιδιώτη, που έχει αναλάβει την κη¬ 
δεμονία του, ότι αναλαμβάνει την κάλυψη της ιατροφαρ¬ 
μακευτικής περίθαλψης και των εξόδων νοσηλείας του 
και 

α.ε. πιστοποιητικό ποινικού μητρώου των αλλοδαπών 
αρχών. 

β. Ο αλλοδαπός οφείλει δύο τουλάχιστον μήνες πριν 
τη λήξη της θεώρησης εισόδου να υποβάλει στην Ιερά 
Επιστασία του Αγίου Όρους αίτηση για τη χορήγηση 
άδειας παραμονής. Μαζί με την αίτηση πρέπει να κατα¬ 
θέσει: 

β.α. αντίγραφο διαβατηρίου ή άλλου ταξιδιωτικού εγ¬ 
γράφου με τη θεώρηση εισόδου, 
β.β. βεβαίωση εγγραφής στην Αθωνιάδα Εκκλησιαστι¬ 
κή Ακαδημία, 

β.γ. βεβαίωση Ιερός Μονής ή ιδρύματος ή ιδιώτη ότι 
αναλαμβάνει την κηδεμονία, τα έξοδα σπουδών και δια¬ 
βίωσής του στο Αγιο Όρος, , 
β.δ. βεβαίωση της Ιεράς Επιστασίας ή της Ιεράς Μονής 
ή του ιδρύματος ή του ιδιώτη, που έχει αναλάβει την κη¬ 
δεμονία του, ότι αναλαμβάνει την κάλυψη της ιατροφαρ¬ 
μακευτικής περίθαλψης και των εξόδων νοσηλείας του 
και 

β.ε. πιστοποιητικό υγείας, που εκδίδεται από ημεδαπά 
κρατικά νοσηλευτικά ιδρύματα ή κέντρα υγείας ή θερα¬ 
πευτήρια και ιατρεία του Ι.Κ.Α., ότι ο αλλοδαπός δεν πά¬ 
σχει από νόσημα το οποίο σύμφωνα με τα διεθνή δεδο¬ 
μένα και την Παγκόσμια Όργάνωση Υγείας (Π.Ό.Υ.) μπο¬ 
ρεί να αποτελέσει κίνδυνο για τη δημόσια υγεία. Τα έξο¬ 
δα βαρύνουν τον ενδιαφερόμενο. 

γ. Η άδεια παραμονής του αλλοδαπού χορηγείται με 
απόφαση του Γενικού Γραμματέα της Περιφέρειας ύστε¬ 
ρα από εισήγηση της Ιεράς Επιστασίας, κατά παρέκκλιση 
των διατάξεων των παραγράφων 5 έως 8 του άρθρου 8 
και των άρθρων 10 έως 18 του ν. 2910/2001. 

δ. Η άδεια παραμονής χορηγείται για το χρονικό διά¬ 
στημα των ετών φοίτησης και μπορεί να ανανεώνεται 
για ένα ακόμη έτος.» 

Άρθρο 21 

1. Το δεύτερο και τρίτο εδάφιο του άρθρου 38 του 
V. 2910/2001 αντικαθίσταται ως εξής: 

«Παράταση του χρόνου παραμονής μέχρι έξι μήνες 
μπορεί να χορηγηθεί σε αλλοδαπό για λόγους εξαιρετι¬ 
κούς, ιδιαίτερα λόγω ανωτέρας βίας, ανθρωπιστικών, 
επαγγελματικών ή σοβαρών προσωπικών λόγων," εφό¬ 
σον διαθέτει επαρκείς πόρους διαβίωσης. Η αίτηση υπο¬ 
βάλλεται, πριν τη λήξη της θεώρησης εισόδου ή του ελεύ¬ 
θερου χρόνου διαμονής, στην αστυνομική αρχή του τό¬ 
που διαμονής και καταχωρείται στο διαβατήριό του υπό 
μορφή σφραγίδας.» 

2. Η εκ παραδρομής αναγραφόμενη στην παράγραφο 
4 του άρθρου 54 του ν. 2910/2001 διάταξη του «άρθρου 
10 παρ. 3 περ. γ'» αναριθμείται στο ορθό «άρθρου 10 
παρ. 4 περ. γ'». 

3. Στην περίπτωση β της παραγράφου 1 του άρθρου 
59 του ν. 2910/2001 προστίθεται εδάφιο που έχει ως 
εξής: 

«Οι ομογενείς δεν υποχρεούνται στην καταβολή του 
παραβόλου αυτού.» 

4. Στην περίπτωση β' της παραγράφου 6 I του άρθρου 
66 του ν. 2910/2001 προστίθενται εδάφια που έχουν ως 
εξής: 

«Για την έκδοση του πιστοποιητικού αυτού ο αλλοδα¬ 
πός υποβάλλει την αίτηση στην υπηρεσία εργασίας της 
νομαρχιακής αυτοδιοίκησης, η οποία την διαβιβάζει στο 
Υπουργείο Δικαιοσύνης. Το Υπουργείο Δικαιοσύνης 


αποστέλλει το πιστοποιητικό απευθείας στη νομαρχιακή 
αυτοδιοίκηση. Ό αλλοδαπός υποβάλλει μαζί με την αίτη¬ 
ση και υπεύθυνη δήλωση του ν. 1599/1986 ότι δεν έχει 
τελέσει αξιόποινη πράξη. Για την έκδοση της άδειας ερ¬ 
γασίας αρκεί η υποβολή της αίτησης για τη χσρήγηση 
του πιστοποιητικού ποινικού μητρώου και της υπεύθυνης 
δήλωσης. Εάν από το πιστοποιητικό ποινικού μητρώου 
προκύπτει ότι ο αλλοδαπός έχει τελέσει αξιόποινη πρά¬ 
ξη, η άδεια εργασίας και η άδεια παραμονής ανακαλού¬ 
νται.» 

5. Στην περίπτωση στ' της παραγράφου 6 I του άρθρου 
66 του ν. 2910/2001 προστίθεται εδάφιο που έχει ως 
εξής: 

«Εφόσον πρόκειται για απασχολούμενους στην αγρο¬ 
τική οικονομία αρκούν και υπεύθυνες δηλώσεις του 
V. 1599/1986 ότι πρόκειται να ασχοληθούν με τη συγκε¬ 
κριμένη δραστηριότητα.» 

6. Στο τέλος του άρθρου 66 του ν. 2910/2001 προστί¬ 
θεται ένατη παράγραφος, που έχει ως εξής: 

«Η καταχώριση αλλοδαπού στον κατάλογο ανεπιθύμη¬ 
των συνεπεία διοικητικής απέλασης ή για οποιαδήποτε 
άλλη αιτία, για παράνομη είσοδο, έξοδο, παραμονή ή ερ¬ 
γασία στο ελληνικό έδαφος, ο οποίος έχει λάβει την 
άδεια παραμονής της παραγράφου 1 του άρθρου 66 του 
V. 2910/2001 και εφόσον στηρίζεται σε γεγονότα που 
έγιναν σε χρόνο προγενέστερο της έκδοσης της ανωτέ¬ 
ρω άδειας παραμονής, δεν συνεπάγεται έναντι των κα¬ 
τόχων της οποιοδήποτε έννομο αποτέλεσμα και επέρχε¬ 
ται, αυτοδικαίως, διαγραφή τους από τον ίδιο κατάλο¬ 
γο.» 

7. Η παράγραφος 3 του άρθρου 44 του ν. 2910/2001 
(ΦΕΚ 91 Α ') αντικαθίσταται ως ακολούθως: 

«3. Εφόσον ο αλλοδαπός, εκ των εν γένει περιστάσε¬ 
ων, κρίνεται ύποπτος φυγής ή επικίνδυνος για τη δημό¬ 
σια τάξη, με απόφαση των οργάνων της προηγούμενης 
παραγράφου, διατάσσσεται η προσωρινή κράτησή του 
μέχρι την έκδοση, εντός τριών ημερών, απόφασης περί 
της απέλασής του. Εφόσον εκδοθεί απόφαση απέλασης, 
η κράτηση συνεχίζεται μέχρι την εκτέλεση της απέλα¬ 
σης, σε καμία όμως περίπτωση δεν μπορεί να υπερβαίνει 
τους τρεις μήνες. Ό αλλοδαπός πρέπει να πληροφορεί¬ 
ται στη γλώσσα που κατανοεί τους λόγους της κράτησής 
του. Ό αλλοδαπός που κρατείται έχει το δικαίωμα να 
προβάλει αντιρρήσεις κατά της απόφασης κράτησής του 
ενώπιον του προέδρου του διοικητικού πρωτοδικείου 
στην περιφέρεια του οποίου κρατείται, ο οποίος κρίνει 
για τη νομιμότητά της, με ανάλογη εφαρμογή της διαδι¬ 
κασίας που προβλέπεται στο άρθρο 243 του ν. 2717/ 
1999 (ΦΕΚ97Α ·).» 

Άρθρο 22 

1.Στοάρθρο71 τουν. 2910/2001 (ΦΕΚ 91 Α')προστί- 
θεται παράγραφος 6 ως ακολούθως: 

«6. Επίσης ποσοστό 25% των εσόδων από τα παράβο¬ 
λα της παρ. 1 του άρθρου 71 διατίθεται για την κάλυψη 
δαπανών υπουργείων και ν.π.δ.δ. που διαχειρίζονται θέ¬ 
ματα μεταναστευτικής πολιτικής και για την επιχορήγη¬ 
ση των Περιφερειακών Ταμείων Ανάπτυξης και του Ινστι¬ 
τούτου Μεταναστευτικής Πολιτικής. Από τους πόρους 
αυτούς καλύπτεται και η δαπάνη για την αποζημίωση 
των μελών των Επιτροπών Μετανάστευσης, του γραμ¬ 
ματέα και του εισηγητή, που καθορίζεται με κοινή από¬ 
φαση των Υπουργών Εσωτερικών, Δημόσιας Διοίκησης 

και Αποκέντρωσης και Οικονομίας και Οικονομικών. 

Οι σχετικές πιστώσεις εγγράφονται στον προϋπολογι¬ 
σμό του Υπουργείου Εσωτερικών, Δημόσιας Διοίκησης 
και Αποκέντρωσης και κατανέμονται με κοινές αποφά¬ 
σεις των Υπουργών Εσωτερικών, Δημόσιας Διοίκησης 
και Αποκέντρωσης και Οικονσμίας και Οικονομικών. Με 
όμοια απόφαση καθορίζονται οι λεπτομέρειες για την 
εφαρμογή των διατάξεων του πρώτου εδαφίου της πα¬ 
ραγράφου αυτής.» 

2. Στην παράγραφο 4 του άρθρου 64 του ν. 2910/2001 
(ΦΕΚ 91 Α') προστίθεται εδάφιο ως ακολούθως: 

«Η σχετική δαπάνη καλύπτεται από τα έσοδα του πα- 
ραβόλου του εδαφίου β' της παρ. 1 του άρθρου 59.» 

% 

Άρθρο 23 

Το άρθρο 73 του ν. 2910/2001 αντικαθίσταται ως εξής: 

«1. Με προεδρικό διάταγμα, που εκδίδεται με πρόταση 
του Υπουργού Εσωτερικών, Δημόσιας Διοίκησης και 
Αποκέντρωσης, συνιστάται νομικό πρόσωπο ιδιωτικού 
δικαίου με την επωνυμία Ινστιτούτο Μεταναστευτικής 
Πολιτικής (Ι.ΜΕ.ΠΟ.) και καθορίζονται οι πόροι του. Το 
νομικό αυτό πρόσωπο θα υπάγεται στην εποπτεία του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και θα έχει έδρα στο Νομό Αττικής. 

2. Σκοποί του Ινστιτούτου Μεταναστευτικής Πολιτικής 
είναι η έρευνα και η εκπόνηση μελετών για το σχεδίασμά 
και την εφαρμογή της μεταναστευτικής πολιτικής. 

3. α. Το Ινστιτούτο Μεταναστευτικής Πολιτικής διοικεί- 
ται από Διοικητικό Συμβούλιο, που αποτελείται από τον 
Πρόεδρο, τον Αντιπρόεδρο και επτά ακόμη μέλη, με 
τριετή θητεία. 

β. Ο Πρόεδρος, ο Αντιπρόεδρος και τα λοιπά μέλη του 
Διοικητικού Συμβουλίου ορίζονται με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και επιλέγονται από καθηγητές Α.Ε.Ι. και Τ.Ε.Ι., 
ανώτατα στελέχη του Υπουργείου Εσωτερικών, Δημό¬ 
σιας Διοίκησης και Αποκέντρωσης, διευθυντές επιστημο¬ 
νικών ινστιτούτων, επιστήμονες και προσωπικότητες με 
κύρος και εμπειρία σε θέματα σχετικά με τη μετανάστευση. 

γ. Ο Γενικός Διευθυντής του Ινστιτούτου προσλαμβά¬ 
νεται ύστερα από απόφαση του Διοικητικού Συμβουλίου 
με σύμβαση μίσθωσης εργασίας ορισμένου χρόνου που 
μπορεί να ανανεώνεται και προίστανται των υπηρεσιών 
του Ινστιτούτου. 

δ. Για την επίτευξη των σκοπών του το Ινστιτούτο μπο¬ 
ρεί, μετά από προηγούμενη έγκριση του Υπουργού Εσω¬ 
τερικών, Δημόσιας Διοίκησης και Αποκέντρωσης, να συ¬ 
νάπτει συμβάσεις μίσθωσης έργσυ με επιστημονικούς 
φορείς και μεμονωμένους επιστήμονες του εσωτερικού 
και του εξωτερικού. 

ε. Με κανονισμό οργανωτικής διάρθρωσης και λει¬ 
τουργίας, που εκδίδεται με απόφαση των Υπουργών Οι¬ 
κονομίας και Οικονομικών και Εσωτερικών, Δημόσιας 
Διοίκησης και Αποκέντρωσης, καθορίζονται η οργάνωση, 
ο αριθμός των θέσεων του προσωπικού, η διάρθρωση, η 
στελέχωση και η λειτουργία των υπηρεσιών του Ινστι¬ 
τούτου, οι αμοιβές των οργάνων διοίκησής του και του 
προσωπικού του, τα απαιτούμενα προσόντα για τη θέση 
του γενικού διευθυντή, καθώς και κάθε άλλη αναγκαία 
λεπτομέρεια.» 


Άρθρο 24 

Οι βεβαιώσεις και οι προσωρινές άδειες παραμονής 
που χορηγούνται με βάση τις διατάξεις της παραγράφου 
6 του άρθρου 76 του ν. 2910/2001 αντικαθίστανται από 
προσωρινές άδειες παραμονής εξάμηνης διάρκειας, οι 
οποίες επέχουν και θέση άδειας εργασίας, εφόσον τα 
πρόσωπα στα οποία χορηγήθηκαν οι βεβαιώσεις της 
ανωτέρω παραγράφου κριθούν αλλογενείς αλλοδαποί 
και εξακολουθούν να διαμένουν στην Ελλάδα. Η ανανέ¬ 
ωση των ανωτέρω αδειών παραμονής γίνεται με τις προ¬ 
ϋποθέσεις και τη διαδικασία των διατάξεων των παρα¬ 
γράφων 6, 7 και 8 του άρθρου 66 του ν. 2910/2001, όπως 
αυτές ισχύουν, οι οποίες εφαρμόζονται ανάλογα. 

Ομογενείς, οι οποίοι ζητούν τη διαπίστωση της ελληνι¬ 
κής ιθαγένειας, εφόσον έχουν καταθέσει τα απαιτούμε- 
να δικαιολογητικά, λαμβάνουν, από το αρμόδιο, για την 
έκδοση της οικείας διαπιστωτικής πράξης, όργανο, βε¬ 
βαίωση εξάμηνης διάρκειας, η οποία επέχει θέση άδειας 
εργασίας και παραμονής, που μπορεί να ανανεώνεται, 
ισόχρονα, μέχρι την έκδοση της σχετικής διαπιστωτικής 
πράξης. 

Άρθρο 25 

1 .α. Σε αλλοδαπούς, που υπέβαλαν αιτήσεις, σύμφωνα 
με το άρθρο 13 του ν. 2713/1999 (ΦΕΚ 89 Α'), οι οποίες 
είναι εκκρεμείς ή άδειες που έχουν χορηγηθεί, κατ’ 
εφαρμογή της ίδιας διάταξης και έληξαν ή λήγουν εντός 
του τρέχοντος έτους, χορηγείται με διαπιστωτική πράξη 
του αρμόδιου Γενικού Γραμματέα της Περιφέρειας, 
άδεια παραμονής, η οποία επέχει και θέση άδειας εργα¬ 
σίας, ισχύος μέχρι 31.12.2002. 

β. Εφόσον στους ανωτέρω αλλοδαπούς έχουν χορη¬ 
γηθεί, στο παρελθόν, άδειες παραμονής, οι οποίες, απο- 
δεδειγμένως, υπερβαίνουν τη δεκαετία, με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, παρέχεται άδεια παραμονής αόριστης διάρ¬ 
κειας. 

γ. Στους αλλοδαπούς της περίπτωσης α' της παρού¬ 
σας παραγράφου, εφόσον δεν υπάγονται στη ρύθμιση 
της προηγούμενης περίπτωσης και για το χρονικό διά¬ 
στημα από 1.1.2003 και εφεξής, χορηγείται άδεια παρα¬ 
μονής, σύμφωνα με τις προβλέψεις -των διατάξεων του 
V. 2910/2001 (ΦΕΚ 91 Α ). 

2. Όπου στις διατάξεις του ν. 2910/2001 ή στις παρού¬ 
σες ρυθμίσεις αναφέρεται «άδεια παραμονής», ο όρος 
αυτός λειτουργεί ισοδύναμα προς τον όρο «άδεια διαμο¬ 
νής». 

3. Η διάταξη του άρθρου 1 παρ. 2 του ν. 2503/1997 
(ΦΕΚ 107 Α') για την άσκηση προσφυγής κατά πράξεων 
του Γενικού Γραμματέα της Περιφέρειας, κατ’ ανάλογη 
εφαρμογή του άρθρου 8 του ν. 3200/1955 (ΦΕΚ 97 Α'), 
δεν εφαρμόζεται για τις αποφάσεις του Γενικού Γραμμα¬ 
τέα της Περιφέρειας, που εκδίδονται κατ' εφαρμογή του 
V. 2910/2001. 

4. Η παρ. 9 του άρθρου 1 του ν. 2790/2000 (ΦΕΚ 24 Α ') 
αντικαθίσταται, ως εξής: 

«9. Ομογενείς, οι οποίοι διαμένουν στην Ελλάδα με 
ένδειξη θεώρησης «Παλιννόστηση» ανεξαρτήτως του 
χρόνου έλευσής τους και του χρόνου λήξης του διαβα- 

τηρίου τους ή της θεώρησης εισόδου, εφόσον δεν έχει 
διαπιστωθεί η ελληνική ιθαγένεια μέχρι της ισχύος του 
παρόντος νόμου, σύμφωνα με τις διατάξεις του άρθρου 
1 παρ. 9 του ν. 2790/2000 (ΦΕΚ 24 Α '), μπορούν να απο¬ 
κτήσουν ελληνική ιθαγένεια ή Ειδικό Δελτίο Ταυτότητας 
Ομογενούς, σύμφωνα με τις διατάξεις της παρ. 6 του άρ¬ 
θρου 76 του V. 2910/2001 (ΦΕΚ 91 Α ). 

Εκκρεμείς, κατά την έναρξη ισχύος του παρόντος νό¬ 
μου, αιτήσεις ομογενών για τη διαπίστωση ελληνικής 
ιθαγένειας εξετάζονται με βάση τις διατάξεις του παρό¬ 
ντος άρθρου.» 

5. Στο άρθρο 69 του ν. 2910/2001 (ΦΕΚ 91 Α') προστί¬ 
θενται παράγραφοι 10 και 11 ως εξής: 

«10. Τα τέκνα αυτών που αποκτούν την ελληνική ιθα- ' 
γένεια, σύμφωνα με τις διατάξεις των παραγράφων 6 και 
7 γίνονται Έλληνες, αν κατά την ημερομηνία της δήλω¬ 
σης είναι άγαμα και δεν έχσυν συμπληρώσει το δέκατο 
όγδοο έτος της ηλικίας τους. 

11. Τέκνο που γεννήθηκε από Ελληνίδα μητέρα και 
απώλεσε την ελληνική ιθαγένεια, λόγω νομιμοποίησης ή 
αναγνώρισης από αλλοδαπό πατέρα, την ανακτά αν δη¬ 
λώσει τη σχετική βούλησή του στο Γενικό Γραμματέα της 
Περιφέρειας ή στην Ελληνική Προξενική Αρχή του τό¬ 
που κατοικίας του ή διαμονής του.» 

6. Η προθεσμία του άρθρου 10 του ν. 2647/1998 (ΦΕΚ 
237 Α ) παρατείνεται για έξι (6) μήνες από τη δημοσίευ¬ 
ση του παρόντος νόμου. 

7. Οπου στις διατάξεις του ν. 2910/2001 (ΦΕΚ 91 Α') 
προβλέπεται κλήση του αλλοδαπού για συνέντευξη ενώ¬ 
πιον της Επιτροπής Μετανάστευσης τσυ άρθρου 9 του 
ίδιου νόμου, καθώς και παροχή γνώμης της Επιτροπής, η 
κλήση αυτή και η παροχή της οικείας γνώμης πραγματο¬ 
ποιείται μόνον σε όσες περιπτώσεις κρίνεται τούτο ανα¬ 
γκαίο, κατά την εκτίμηση του Γενικού Γραμματέα της Πε¬ 
ριφέρειας, ο οποίος εκδίδει την άδεια παραμονής. 

8. Στο άρθρο 66 του ν. 2910/2001 (ΦΕΚ 91 Α') προστί¬ 
θεται παράγραφος 9, η οποία έχει ως εξής: 

«9. Αδειες παραμονής, των οποίων η ισχύς έληξε ή θα 
λήξει παρατείνονται, αυτοδικαίως, μέχρι 31.12.2002.» 

ΜΕΡΟΣ ΕΒΔΟΜΟ 

ΛΕΙΤΟΥΡΓΙΚΑ ΘΕΜΑΤΑ ΚΑΙ ΘΕΜΑΤΑ ΠΡΘΣηΠΙΚΟΥ 
ΟΡΓΑΝΙΣΜΩΝ ΤΟΠΙΚΗΣ ΑΥΤΟΔΙΟΙΚΗΣΗΣ 

Άρθρο 26 

Λειτουργικά Θέματα Ο.Τ.Α. 

1. Συνιστάται επιτροπή για τη σύνταξη νέου Κώδικα 
Κατάστασης των Δημοτικών και Κοινοτικών Υπαλλήλων, 
που αποτελείται από: 

α) το Γενικό Γραμματέα του Υπουργείου Εσωτερικών, 
Δημόσιας Διοίκησης και Αποκέντρωσης, ως Πρόεδρο, 
β) ένα Σύμβουλο του Συμβουλίου της Επικρατείας, 
γ) το Νομικό Σύμβουλο του Κράτους στο Υπουργείο 
Εσωτερικών, Δημόσιας Διοίκησης και Αποκέντρωσης, 
δ) το Γενικό Διευθυντή της Γενικής Διεύθυνσης Τοπι¬ 
κής Αυτοδιοίκησης του Υπουργείου Εσωτερικών, Δημό¬ 
σιας Διοίκησης και Αποκέντρωσης, 
ε) το Διευθυντή της Διεύθυνσης Οργάνωσης και Λει¬ 
τουργίας Ο.Τ.Α. του Υπουργείου Εσωτερικών, Δημόσιας 
Διοίκησης και Αποκέντρωσης, 
στ) τον Προϊστάμενο Τμήματος ΠΟ.Τ.Α., 
ζ) έναν εκπρόσωπο της Κ.Ε.Δ.Κ.Ε., 
η) έναν εκπρόσωπο της Π.Ο.Ε. - Ο.Τ.Α,. 

Ως μέλη της γραμματείας της Επιτροπής ορίζονται 


δύο υπάλληλοι της κατηγορίας ΠΕ ή ΤΕ του Τμήματος 
ΠΟ.Τ.Α.. 

Το σχέδιο του Κώδικα που θα συντάξει η Επιτροπή του 
άρθρου αυτού θα υποβληθεί στη Βουλή για να κυρωθεί 
κατά τη διαδικασία που προβλέπει το άρθρο 76 παρ. 6 
του Συντάγματος. 

Η Επιτροπή συγκροτείται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης. 
Με την ίδια απόφαση ορίζεται ο χρόνος περαίωσης του 
έργου, οι ειδικοί εισηγητές και τα μέλη της γραμματείας 
της Επιτρσπής, καθώς και η ρύθμιση θεμάτων που ανα- 
φέρονται στη λειτουργία της, στη διοικητική μέριμνα και 
τη γραμματειακή υποστήριξη. 

Με κοινή απόφαση των Υπουργών Οικονομίας και Οι¬ 
κονομικών και Εσωτερικών, Δημόσιας Διοίκησης και 
Αποκέντρωσης καθσρίζεται η αποζημίωση των μελών 
της Επιτροπής, των ειδικών εισηγητών και των μελών 
της γραμματείας της, καθώς και ο τρόπος καταβολής 
της. 

2. Η παράγραφος 1 του άρθρου 2 του π.δ. 410/1995 
(ΦΕΚ 231 Α') αντικαθίσταται ως εξής: 

«1. Δήμοι είναι: 

α) όσοι έχουν συσταθεί με το άρθρο 1 του ν. 
25391997/ (ΦΕΚ 244 Α') και 

β) όσοι προέρχονται από συνένωση κοινοτήτων ή δή¬ 
μων και κοινοτήτων, εφόσον ο πληθυσμός τους υπερβαί¬ 
νει τους 7.000 κατοίκους.» 

3. Παρατείνεται για μία δεκαετία από την, κατά περί¬ 
πτωση, λήξη του ο χρόνος επιβολής του πρόσθετου ειδι¬ 
κού τέλους 80% υπέρ των Δ.Ε.Υ.Α., που προβλέπεται 
από την παράγραφο 1 του άρθρου 11 του ν. 1069/1980 
(ΦΕΚ 191 Α'). 

4. Στο πρώτο εδάφιο της παρ.1 του άρθρου 26Α του 
π.δ. 410/1995, όπως προστέθηκε με το άρθρο 14 του 

V, 2880/2001 (ΦΕΚ 9 Α') και μετά τις λέξεις «.Εθνικό 

Αθλητικό Κέντρο Κέρκυρας....» προστίθενται οι λέξεις 

“. και το Παπαχαραλάμπειο Εθνικό Στάδιο Ναυπά- 

κτου». 

5. Η παράγραφος 1 του άρθρου 28 του ν. 2738/1999 
(ΦΕΚ 180 Α') αντικαθίσταται ως εξής: 

«1. Με προεδρικά διατάγματα που εκδίδονται με πρό¬ 
ταση των Υπουργών Εσωτερικών, Δημόσιας Διοίκησης 
και Απσκέντρωσης και Εμπορικής Ναυτιλίας και μετά 
από γνώμη του Δημοτικού ή Νομαρχιακού Συμβουλίου, 
μπορούν να μεταφέρονται σε Δήμους ή Νομαρχιακές 
Αυτοδιοικήσεις, αρμοδιότητες υφιστάμενων, κατά τη δη¬ 
μοσίευση του παρόντος, Λιμενικών Ταμείων. Η ανωτέρω 
γνώμη θεωρείται ότι έχει δοθεί, εάν παρέλθει άπρακτο 
δίμηνο αφότου ζητήθηκε. 

Με όμοια προεδρικά διατάγματα μπορούν να καταργού- 
νται υφιστάμενα Λιμενικά Ταμεία.» 

6. Παραγράφονται όλες οι οφειλές δήμων και κοινοτή¬ 
των από δάνεια που έλαβαν, μέσω των καταργηθέντων 
με το ν. 2218/1994 Νομαρχιακών Ταμείων, για την εκτέ¬ 
λεση μικρών κοινωφελών έργων. 

7. Στο άρθρο 65 του π.δ. 30/1996 (ΦΕΚ 21 Α') προστί¬ 
θεται παράγραφος 5 ως εξής: 

«5. Η κηδεία νομαρχών μπορεί να γίνεται με δαπάνη 
της οικείας Νομαρχιακής Αυτοδιοίκησης. Το ανώτατο 
όριο της δαπάνης αυτής καθορίζεται με απόφαση του 
νομαρχιακού συμβουλίου στην αρχή κάθε έτους, ανάλο¬ 
γα με την οικονομική δυνατότητα του οργανισμού και 
εγγράφεται στον προϋπολογισμό του έτους αυτού.» 

8. Στην παράγραφο 1 του άρθρου 2 του ν. 2880/2001 

(ΦΕΚ 9 Α') στη δέκατη σειρά μετά τις λέξεις «....και των 

Περιφερειακών Επιχειρησιακών Προγραμμάτων.>> 

προστίθενται οι λέξεις «έναν εκπρόσωπο της Κ.Ε.Δ,Κ.Ε., 
έναν εκπρόσωπο της Ε.Ν.Α.Ε.». 

9. Η παρ. 1 του άρθρου 106 του ν. 2362/1995 (ΦΕΚ 247 
Α') τροποποιείται ως ακολούθως: 

«Η ταμειακή υπηρεσία των οργανισμών τοπικής αυτο¬ 
διοίκησης, που ανήκει στο Ταμείο Παρακαταθηκών και 
Δανείων και διεξάγεται από τις Δημόσιες Οικονομικές 
Υπηρεσίες μέσω των γραφείων του που έχουν συσταθεί 
σε αυτές, εξακολουθεί να εκτελείται από τις Δημόσιες 
Οικονομικές Υπηρεσίες, μέχρι την έναρξη λειτουργίας 
ίδιας υπηρεσίας, από κάθε δήμο ή κοινότητα με πληθυ¬ 
σμό μέχρι 5.000 κατοίκου^ και έως την 31.12.2003 για 
τους Δήμους με πληθυσμό άνω των 5.000 κατοίκων.» 

10. Τα δύο τελευταία εδάφια της παραγράφου 1 του 
άρθρου 1 του ν. 2503/1997 (ΦΕΚ 107 Α') αντικαθίστα¬ 
νται ως εξής: 

"Με προεδρικά διατάγματα, που εκδίδονται με πρότα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης και του κατά περίπτωση αρμόδιου 
Υπουργού μεταβιβάζονται στις Περιφέρειες ή σε νομαρ¬ 
χιακές αυτοδιοικήσεις, δήμους και κοινότητες, αρμοδιό¬ 
τητες, που αφορούν περιφερειακές, νομαρχιακές ή τοπι¬ 
κές υποθέσεις και ασκούνται από Υπουργείο ή αυτοτελή 
δημόσια υπηρεσία. Με τα ίδια διατάγματα μεταφέρονται: 
α) στους Ο.Τ.Α. οι απαραίτητοι πόροι και β) στις Περιφέ¬ 
ρειες οι αναγκαίες οργανικές θέσεις προσωπικού, που 
προστίθενται στις οργανικές θέσεις των Περιφερειών 
και καθορίζονται οι οργανικές μονάδες που θα ασκούν 
τις μεταβιβαζόμενες αρμοδιότητες.» 

11. Η θητεία του Προέδρου και των μελών της Επιτρο¬ 
πής Εγχώριας Περιουσίας των Νήσων Κυθήρων και Αντι¬ 
κυθήρων παρατείνεται, από τότε που έληξε, μέχρι την 
31η Ιανουάριου 2003. Πράξεις της Επιτροπής εκδοθεί- 
σες μετά την 31η Ιανουάριου 2002 και μέχρι τη δημοσί¬ 
ευση του παρόντος θεωρούνται έγκυρες. 

12. Η προβλεπόμενη από τις διατάξεις της παρ. 6 περ. 
δ του άρθρου 9 του ν. 2880/2001 (ΦΕΚ 9 Α') προθεσμία, 
παρατείνεται μέχρι 31.12.2002, το δε τέλος καταβάλλε¬ 
ται από το διαφημιστή ή το διαφημιζόμενο σε οποιοδή- 
ποτε γραφείο του Ταμείου Παρακαταθηκών και Δανείων 
λειτουργεί σε Δημόσια Οικονομική Υπηρεσία (Δ.Ο.Υ.), 
στον ειδικό λογαριασμό που τηρείται για το σκοπό αυ¬ 
τόν, χωρίς την επιβολή οποιοσδήποτε προσαύξησης ή 
τυχόν άλλης κύρωσης, περιλαμβανομένων και των περι¬ 
πτώσεων για τις οποίες εκκρεμούν σχετικές προσφυγές 
στα δικαστήρια και αποδεικνύεται με την παροχή ανάλο¬ 
γου παραστατικού στοιχείου (διπλότυπου). Το σύνολο 
των ποσών που εισπράττονται αποτελεί πόρο του παρα¬ 
πάνω λογαριασμού και αποδίδεται στους Ο.Τ.Α. α' βαθ¬ 
μίδας κατά τα οριζόμενα στο εδάφιο δ' περ. γ' παρ. 6 
του ίδιου άρθρου. 

Άρθρο 27 

Θέματα προσωπικού Ο.Τ.Α. 

1. Η παράγραφος 2 του άρθρου 9 του ν. 2503/1997 
(ΦΕΚ 107 Α') αντικαθίσταται ως εξής: 

«2. Στους Οργανισμούς Εσωτερικής Υπηρεσίας των 
δήμων που έχουν πληθυσμό 50.000 κατοίκων και άνω 
μπορεί να συσταθεί μία Γενική Διεύθυνση: 

Ειδικά για το Δήμο Αθηναίων μπορούν να συσταθούν 
μέχρι τρεις (3) Γενικές Διευθύνσεις με τις αντίστοιχες 
οργανικές θέσεις, για δε τους Δήμους Πειραιά, Νίκαιας, 


Περιστεριού, Καλλιθέας, Θεσσαλονίκης, Ηρακλείου Κρή¬ 
της, Λάρισας, Πάτρας, Βόλου και Ιωαννίνων μέχρι δύο 
(2) Γενικές Διευθύνσεις με τις αντίστοιχες οργανικές θέ¬ 
σεις.» 

2. Η διάταξη της παραγράφου 3 του άρθρου 26 του ν. 
2819/2000 (ΦΕΚ 84 Α') καταργείται. Στους βρεφονηπια¬ 
κούς και παιδικούς σταθμούς των Ο.Τ.Α. πρώτου βαθ¬ 
μού, για την κατάληψη θέσεων προϊσταμένων οργανι¬ 
κών μονάδων (Διευθύνσεων, Τμημάτων, Γραφείων) κρί- 
νονται οι υπάλληλοι, οι οποίοι έχουν τα τυπικά και ου¬ 
σιαστικά προσόντα, σύμφωνα με τις προβλέψεις του ορ¬ 
γανισμού εσωτερικής υπηρεσίας του οικείου νομικού 
προσώπου. 

3. Στους υπαλλήλους των δήμων και κοινοτήτων, οι 
οποίοι ορίστηκαν, με απόφαση του δημάρχου ή προέ¬ 
δρου της κοινότητας, σε επιτροπές για την εκκαθάριση 
των δημοτολογίων και την κατάρτιση των νέων εκλογι¬ 
κών καταλόγων, κατά την πρόβλεψη του ν. 2623/1998 
(ΦΕΚ 139 Α'), καταβάλλεται αποζημίωση στο πλαίσιο 
της πίστωσης με την οποία επιχορηγήθηκε ο κάθε δήμος 
από το πρόγραμμα ΕΠΤΑ, σύμφωνα με την 4177/ 
7.2.2001 απόφαση του Υπουργείου Εσωτερικών, Δημό¬ 
σιας Διοίκησης και Αποκέντρωσης. 

4. α. Με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης, ύστερα από σύμφω¬ 
νη γνώμη του διοικητικού συμβουλίου της Κ.Ε.Δ.Κ.Ε. και 
των Τ.Ε.Δ.Κ. και του αρμόδιου προς διορισμό οργάνου, 
επιτρέπεται απόσπαση υπαλλήλων Ο.Τ.Α στην Κεντρική 
Ενωση Δήμων και Κοινοτήτων Ελλάδας (Κ.Ε.Δ.Κ.Ε.) και 
στην Τοπική Ενωση Δήμων και Κοινοτήτων (Τ.Ε.Δ.Κ.), 
για χρονικό διάστημα μέχρι δύο (2) έτη, το οποίο μπορεί 
να παραταθεί για δύο (2) ακόμα έτη. 

β. Η απόφαση για την απόσπαση εκδίδεται ύστερα από 
αίτηση του υπαλλήλου που αποσπάται. Ο χρόνος υπηρε¬ 
σίας που διανύεται με απόσπαση στους ανωτέρω φορείς 
λογίζεται για όλες τις συνέπειες ως συνεχής πραγματι¬ 
κή υπηρεσία των υπαλλήλων στην οργανική τους θέση 
και οι αποδοχές τους, καθώς και οι εισφορές σε ασφαλι¬ 
στικούς οργανισμούς, κατά τη διάρκεια της απόσπασης, 
καταβάλλονται από το φορέα στον οποίο αποσπάστηκαν. 

5. α. Στην παρ. 8 του άρθρου 18 του ν. 2539/1997 (ΦΕΚ 
244 Α'), όπως ισχύει, μετά τη φράση «των υπηρεσιών 
ανταποδοτικού χαρακτήρα» προστίθενται τα εξής: 

«και του προσωπικού όλων των άλλων κατηγοριών και 
κλάδων πλην των κατηγοριών ΠΕ Διοικητικού και ΠΕ Οι¬ 
κονομικού, ΤΕ Διοικητικού - Λογιστικού και ΔΕ Διοικητι¬ 
κών Γραμματέων». 

β. Οι διατάξεις του άρθρου 9 παρ. 12 του ν. 2623/1998 
(ΦΕΚ 139 Α') εφαρμόζονται αναλόγως και για την προ¬ 
σθήκη του προσωπικού της περίπτωσης α' της ίδιας πα¬ 
ραγράφου. 

6. α. Ποσά που θα καταβληθούν, από τους Ο.Τ.Α. α' 
βαθμού, καθώς και από τα νομικά πρόσωπα των Ο.Τ.Α. 
και τους συνδέσμους των Ο.Τ.Α., σε βάρος των προϋπο¬ 
λογισμών τους, τα οποία αφορούν αμοιβές και πάσης 
φύσεως επιδόματα του προσωπικού τους, συμπεριλαμ¬ 
βανομένων και των πριμ παραγωγικότητας, ύστερα από 
συμβιβασμό ή κατάργηση δίκης, κατ' εφαρμογή των δια¬ 
τάξεων του π.δ. 410/1995 και εφόσον η σχετική απόφα¬ 
ση των οικείων οργάνων ληφθεί εντός έξι (6) μηνών από 
τη δημοσίευση του παρόντος νόμου, θεωρούνται ως νο- 
μίμως καταβληθέντα, με την προϋπόθεση ότι οι σχετικές 
οφειλές αφορούν χρονικό διάστημα μέχρι 31.12.1996. 

Με την ίδια απόφαση μπορεί να ρυθμιστεί η τμηματική 
καταβολή των πιο πάνω ποσών για χρονικό διάστημα 

που οεν μπορεί να υπερβαίνει τα τέσσερα (4) έτη από τη 
λήψη της. 

β. Η καταβολή ποσών που αναφέρεται στις ανωτέρω 
αμοιβές και επιδόματα, για το χρονικό διάστημα μέχρι 
31.12.1996, και η οποία πραγματοποιήθηκε μετά την 
έναρξη ισχύος του άρθρου 17 του ν.2946/2001 (ΦΕΚ 224 
Α') θεωρείται νόμιμη. 

γ. Στο τέλος του άρθρου 263 του π.δ. 410/1995 (ΦΕΚ 
231 Α') προστίθεται εδάφιο που έχει ως εξής: 

«Στα θέματα για τα οποία επιτρέπεται συμβιβασμός 
και κατάργηση δίκης δεν περιλαμβάνονται θέματα που 
αφορούν μισθολογικές απαιτήσεις, όπως μισθοί, επιδό¬ 
ματα, αποζημιώσεις, έξοδα παράστασης, έξοδα κίνησης 
και γενικά μισθολογικές παροχές οποιοσδήποτε μορ¬ 
φής... 

7. Το ποσοστό των γυναικών, οι οποίες προσλαμβάνο¬ 
νται στη Δημοτική Αστυνομία, καθορίζεται σε 15% επί 
του συνολικού αριθμού του προσλαμβανόμενου, κάθε 
φορά, ειδικού ένστολου προσωπικού, κατά τη διάκριση 
της παραγράφου Ια του άρθρου 1 του π.δ 23/2002 (ΦΕΚ 
19 Α'). 

8. α. Για την οργάνωση της λειτουργίας και την αποτε¬ 
λεσματική άσκηση των αρμοδιοτήτων της Δημοτικής 
Αστυνομίας επιτρέπεται η πρόσληψη, με σύμβαση ορι¬ 
σμένου χρόνου, βαθμοφόρων της Ελληνικής Αστυνομί¬ 
ας, οι οποίοι είναι γραμμένοι στα Μητρώα Εφέδρων αυ¬ 
τής και είχαν, πριν από την απόλυσή στους, την ιδιότητα 
του ανακριτικού υπαλλήλου. 

β. Το ως άνω δικαίωμα πρόσληψης ισχύει για χρονικό 
διάστημα πέντε (5) ετών, το οποίο αρχίζει από την έναρ¬ 
ξη της άσκησης των αρμοδιοτήτων της Δημοτικής Αστυ¬ 
νομίας, σύμφωνα με την παρ. 2 του άρθρου 3 του 
ν.2647/1998 (ΦΕΚ 237 Α'), όπως αυτή αντικαταστάθηκε 
από το άρθρο 26 παρ. 1 γ' τουν. 2819/2000 (ΦΕΚ84 Α'). 

γ. Η επιλογή των προσλαμβανομένων γίνεται μετά 
από πανελλήνιο διαγωνισμό που διενεργεί το Α.Σ.Ε.Π.. 
Ο διαγωνισμός προκηρύσσεται από το Υπουργείο Εσω¬ 
τερικών, Δημόσιας Διοίκησης και Αποκέντρωσης, στο 
οποίο απευθύνονται τα σχετικά αιτήματα των ενδιαφε- 
ρόμενων δήμων. 

δ. Κριτήρια για την επιλογή αποτελούν ο χρόνος και το 
είδος της προϋπηρεσίας, οι τίτλοι σπουδών και οι τίτλοι 
γνώσης ξένων γλωσσών. Ο τρόπος αξιολόγησης των ως 
άνω κριτηρίων, η διαδικασία προκήρυξης και διενέργειας 
του διαγωνισμού, τα απαιτούμενα δικαιολογητικά και ο 
τρόπος υποβολής τους και κάθε άλλη αναγκαία λεπτομέ¬ 
ρεια καθορίζονται με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης. 

ε. Η σύμβαση πρόσληψης διαρκεί από ένα έως τρία έτη 
και δύναται να ανανεώνεται μέχρι τη συμπλήρωση πέντε 
ετών συνολικά, όχι όμως πέραν του έτους από τη συ¬ 
μπλήρωση του αναφερόμενου στην περίπτωση β' του 
παρόντος άρθρου χρονικού διαστήματος. Οι προσλαμβα¬ 
νόμενοι από της ορκωμοσίας τους ασκούν καθήκοντα 
γενικού ανακριτικού υπαλλήλου και δύνανται να τοποθε¬ 
τούνται ως προϊστάμενοι της Δημοτικής Αστυνομίας ή 
των επί μέρους οργανικών μονάδων της. Η σύμβαση λή¬ 
γει αυτοδικαίως από την ημερομηνία διαγραφής, για 
οποιονδήποτε λόγο, του συμβασιούχου από τα Μητρώα 
Εφέδρων της Ελληνικής Αστυνομίας. 

στ. Ως προς τις αποδοχές των ως άνω προσλαμβανο¬ 
μένων εφαρμόζονται οι σχετικές διατάξεις του φορέα 
στον οποίο προσλαμβάνονται. 

9. Το τακτικό διαβαθμισμένο προσωπικό δήμων και κοι¬ 
νοτήτων ή άλλων φορέων που είχε αποσπαστεί σε Δημο¬ 


τικές Επιχειρήσεις Υδρευσης Αποχέτευσης (Δ.Ε.Υ.Α.), 
σύμφωνα με τις διατάξεις της παρ. 4 του άρθρου 7 του ν. 
1069/1980 (ΦΕΚ 191 Α'), όπως ισχύουν, μπορεί με αίτη¬ 
σή του και μετά απόφαση του οικείου υπηρεσιακού συμ¬ 
βουλίου να μετατάσσεται στις δημοτικές επιχειρήσεις 
ύδρευσης αποχέτευσης, όπου έχει αποσπαστεί. 

Το προσωπικό αυτό, ως προς τις υπηρεσιακές του με¬ 
ταβολές και τα δικαιώματά του, διέπεται από τις εκάστο- 
τε ισχύουσες ειδικές διατάξεις για το προσωπικό των 
Ο.Τ.Α.. 

Άρθρο 28 

Θέματα υπαλλήλων που υπηρετούν στο 
Συνήγορο του Πολίτη 

1. Οι μόνιμοι ή με σύμβαση εργασίας ιδιωτικού δικαίου 
αορίστου χρόνου υπάλληλοι που αποσπώνται στο Συνή¬ 
γορο του Πολίτη, σύμφωνα με την παρ. 2 του άρθρου 5 
του V. 2477/1997 «Συνήγορος του Πολίτη και Σώμα Επι¬ 
θεωρητών - Ελεγκτών Δημόσιας Διοίκησης» (ΦΕΚ 59 Α') 
μειώνονται σε είκοσι πέντε (25) από σαράντα (40). Οι θέ¬ 
σεις του ειδικού επιστημονικού προσωπικού της παρ. 1 
του ίδιου άρθρου 5 αυξάνονται αντίστοιχα κατά δεκαπέ¬ 
ντε (15) και ανέρχονται συνολικά σε σαράντα πέντε (45). 

2. Για τις θέσεις του ειδικού επιστημονικού προσωπι¬ 
κού της παραγράφου 1 του άρθρου 5 του ν. 2477/1997 
και για τις θέσεις του βοηθητικού επιστημονικού προσω¬ 
πικού της παρ. 4 του άρθρου 8 του ν. 2623/1998 (ΦΕΚ 
139 Α'), ανώτατο όριο ηλικίας ορίζεται το 50ό. Η επιτρο¬ 
πή της παρ. 1 του άρθρου 5 του ν. 2477/1997 αποτελεί- 
ται από το Συνήγορο του Πολίτη, δύο Βοηθούς Συνηγό¬ 
ρους και δύο καθηγητές πανεπιστημίου. 

3. Η ισχύς του πίνακα επιτυχόντων της 22ας Σεπτεμ¬ 
βρίου 1998 και του πίνακα επιτυχόντων της 6ης Οκτω¬ 
βρίου 2000 λήγει από την έναρξη ισχύος της παρούσας 
διάταξης και ουδεμία απόσπαση μπορεί να διενεργηθεί 
με βάση τους πίνακες αυτούς. Παρατείνεται αυτοδικαίως 
για μια τριετία από τη λήξη της η απόσπαση των υπαλλή¬ 
λων που λήγει από 1.1.2002 έως και 31.12.2004, εφόσον 
δεν έχει ανανεωθεί σύμφωνα με το άρθρο 5 παρ. 2 του ν. 
2477/1997. Σχετική διαπιστωτική πράξη εκδίδεται από το 
Συνήγορο του Πολίτη. Εφόσον, μέχρι την καθ' οιονδήπο- 
τε τρόπο λήξη της απόσπασης, ο αριθμός των αποσπα¬ 
σμένων υπερβαίνει τους είκοσι πέντε (25), παραμένουν 
υποχρεωτικά κενές αντίστοιχες σε αριθμό θέσεις ειδι¬ 
κών επιστημόνων της παρ. 1. 

Κατά τα λοιπά ισχύουν οι διατάξεις του άρθρου 5 του 
V. 2477/1997, όπως ισχύει κάθε φορ>ά. 

Άρθρο 29 

Στο τέλος της παρ. 10 του άρθρου 43 του ν. 1337/1983 
(ΦΕΚ 33 Α') προστίθεται εδάφιο ως εξής: 

«Στην πολεοδομική ενότητα «Ελαιώνας», η πολεοδο- 
μική μελέτη της οποίας εγκρίθηκε με το προεδρικό διά¬ 
ταγμα της 11.2.1991 (ΦΕΚ 74 Δ'/14.2.1991), επιτρέπεται 
η χορήγηση οικοδομικής άδειας μετά την έγκριση της 
πολεοδομικής μελέτης και πριν την πράξη εφαρμογής σε 
ιδιοκτησίες οι οποίες προορίζονται για την ανέγερση κτι¬ 
ρίων και εγκαταστάσεων κοινής ωφέλειας και ανήκουν 
στον οικείο φορέα. Για τη χορήγηση της οικοδομικής 
άδειας απαιτείται να πληρούνται οι ανωτέρω 1 και 3 προ¬ 
ϋποθέσεις.» 

Άρθρο 30 

Μεταβατικές και καταργούμενες διατάξεις 

1. Μέχρι την έκδοση του προεδρικού διατάγματος, 
που προβλέπεται από τη διάταξη του άρθρου 14 παρ. 1, 
για τον Οργανισμό της Γενικής Γραμματείας Πολιτικής 
Προστασίας, εξακολουθούν να ισχύουν οι ρυθμίσεις του 
π.δ. 379 (ΦΕΚ248 Α'). 

2. Από τη θέση σε ισχύ του νόμου αυτού καταργού- 
νται; 

α. Οι διατάξεις του ν.2344/1995 (ΦΕΚ 248 Α ) με εξαί¬ 
ρεση εκείνες των άρθρων 4 παρ. 1, 13 παρ. 1 και 18 αυ- 
τσύ. 

β. Η διάταξη του άρθρου 6 παρ. 19α του ν. 2052/1992 
(ΦΕΚ 94 Α ). 

γ. Οι διατάξεις του ν. 2641/1998 (ΦΕΚ 211 Α') «Παλ¬ 
λαϊκή Αμυνα και άλλες διατάξεις», κατά το μέρος που 
διαλαμβάνουν ρυθμίσεις για την πολιτική προστασία σε 
καιρό ειρήνης. 

3. Ομοίως καταργείται κάθε άλλη διάταξη, η οποία εί¬ 
ναι αντίθετη στις ρυθμίσεις του παρόντος νόμου. 

Άρθρο 31 

Σύσταση Κέντρων Εξυπηρέτησης Πολιτών 

1. Στις Περιφέρειες, Νομαρχιακές Αυτοδιοικήσεις, Νο¬ 
μαρχιακά Διαμερίσματα των Ενιαίων Νομαρχιακών Αυ¬ 
τοδιοικήσεων, Δήμους και Κοινότητες συνιστώνται Κέ¬ 
ντρα Εξυπηρέτησης Πολιτών (Κ.Ε.Π.). Αποστολή των Κέ¬ 
ντρων αυτών είναι η παροχή διοικητικών πληροφοριών 
και η διεκπεραίωση των υποθέσεων των πολιτών από την 
υποβολή της αίτησης μέχρι την έκδοση της τελικής πρά¬ 
ξης σε συνεργασία με τις καθ' ύλην αρμόδιες υπηρεσίες. 
Ειδικότερα το Κ.Ε.Π.: 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. 

Παραλαμβάνει αιτήσεις πολιτών, για τη διεκπεραίωση 
υποθέσεών τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 
Διαθέτει για διευκόλυνσή τους έντυπα αιτήσεων κατά το 
άρθρο 3 παράγραφος 3 του Κώδικα Διοικητικής Διαδικα¬ 
σίας (ν. 2690/1999). 

Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. τα αναζητά και τα παραλαμβά- 
νει με οποιονδήποτε πρόσφορο τρόπο από τις αρμόδιες 
υπηρεσίες, μετά από σχετική εξουσιοδότηση των πολι¬ 
τών. 

Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π. υποβολής της αρχικής αίτήσης, από το 
οποίο το παραλαμβάνει ο πολίτης ή του αποστέλλεται 
από το Κ.Ε.Π. στη διεύθυνση που έχει δηλωθεί με συ¬ 
στημένη επιστολή και με αντικαταβολή. 

Επιπλέον το Κ.Ε.Π. παρέχει και τις εξής υπηρεσίες: 

Επικύρωση διοικητικών εγγράφων. 

Θεώρηση γνησίου υπογραφής. 

Χορήγηση παραβόλων, κινητών επισήμων και υπεύθυ¬ 
νων δηλώσεων. 

Χορήγηση του αποδεικτικού φορολογικής ενημερότη¬ 
τας, μέσω ηλεκτρονικής διασύνδεσης με το σύστημα 


ΤΑΧΙ8. 

Με κοινές αποφάσεις του Υπουργού Εσωτερικών, Δη¬ 
μόσιας Διοίκησης και Αποκέντρωσης και του κατά περί¬ 
πτωση αρμόδιου Υπουργού καθορίζονται οι διοικητικές 
διαδικασίες με τα αντίστοιχα έντυπά τους, που θα διεκ- 
περαιώνονται μέσω των Κ.Ε.Π.. 

2. Σε κάθε Νομαρχιακή Αυτοδιοίκηση, στα Νομαρχιακά 
Διαμερίσματα των Ενιαίων Νομαρχιακών Αυτοδιοικήσε¬ 
ων, καθώς και στους Ο.Τ.Α. α' βαθμού με πληθυσμό άνω 
των είκοσι χιλιάδων κατοίκων, το συνιστώμενο Κέντρο 
Εξυπηρέτησης Πολιτών λειτουργεί σε επίπεδο Διεύθυν¬ 
σης, η οποία απαρτίζεται από τα εξής δύο Τμήματα: 

α) Τμήμα Εξυπηρέτησης Πολιτών, με αρμοδιότητες 
ανάλογες με αυτές που περιγράφονται στην παράγραφο 1. 

β) Τμήμα Εσωτερικής Ανταπόκρισης, στο οποίο απο- 
στέλλονται από τα Κ.Ε.Π. αιτήσεις πολιτών, η διεκπεραί¬ 
ωση των οποίων εμπίπτει στις αρμοδιότητες του οικείου 
Ο.Τ.Α. α' ή β' βαθμού. Το Τμήμα προωθεί τα αιτήματα 
στις αρμόδιες για τη διεκπεραίωσή τους υπηρεσίες, πα¬ 
ρακολουθεί τη διαδικασία διεκπεραίωσης και την τήρηση 
των νόμιμων χρονικών προθεσμιών, παραλαμβάνει το 
σχετικό έγγραφο και το αποστέλλει στο Κ.Ε.Π. της αρχι¬ 
κής υποβολής της αίτησης. Επίσης το Τμήμα τηρεί τα 
σχετικά με τη διακίνηση των ανωτέρω αναφερόμενων αι¬ 
τήσεων πολιτών στατιστικά στοιχεία, υποδέχεται και 
διαχειρίζεται τα παράπονα και τις προτάσεις των πολι¬ 
τών για βελτιώσεις των διοικητικών διαδικασιών. 

3. Στις Περιφέρειες το Τμήμα Επικοινωνίας και Εξυπη¬ 
ρέτησης Πολιτών που λειτουργεί βάσει των διατάξεων 
της παραγράφου 12 του άρθρου 6 του ν. 2503/1997 με¬ 
τονομάζεται σε Κέντρο Εξυπηρέτησης Πολιτών, που λει¬ 
τουργεί επίσης σε επίπεδο αυτοτελούς Τμήματος, υπα¬ 
γόμενο στη Γενική Διεύθυνση της Περιφέρειας, το οποίο 
ασκεί τις αρμοδιότητες που περιγράφονται στην παρά¬ 
γραφο 1, καθώς και αυτές που αναφέρονται στο εδάφιο 
β' της παραγράφου 2. Ο Γενικός Διευθυντής της Περι¬ 
φέρειας ασκεί το συντονισμό και την εποπτεία όλων των 
Κ.Ε.Π. που λειτουργούν στις Νομαρχιακές Αυτοδιοική¬ 
σεις και τους Ο.Τ.Α. α' βαθμού των γεωγραφικών ορίων 
της Περιφέρειας και συνεργάζεται με το Υπουργείο 
Εσωτερικών, Δημόσιας Διοίκησης και Αποκέντρωσης σε 
όλα τα θέματα που αφορούν την προσπάθεια βελτίωσης 
των σχέσεων της δημόσιας διοίκησης με τους πολίτες. 

4. α) Στους Ο.Τ.Α. α' βαθμού με πληθυσμό από πέντε 
έως είκοσι χιλιάδες κατοίκους, το συνιστώμενο Κέντρο 
Εξυπηρέτησης Πολιτών λειτουργεί σε επίπεδο Τμήμα¬ 
τος, υπαγόμενο στη Διεύθυνση Διοίκησης ή στην ανάλο¬ 
γης αρμοδιότητας οργανική μονάδα, όπου δεν υφίσταται 
Διεύθυνση Διοίκησης και σε περίπτωση που δεν υφίστα- 
ται Διεύθυνση λειτουργεί σε επίπεδο αυτοτελούς Τμή¬ 
ματος υπαγόμενο στο Δήμαρχο, με τις αρμοδιότητες 
που περιγράφονται στην παράγραφο 1, καθώς και αυτές 
που αναφέρονται στο εδάφιο β' της παραγράφου 2. 

β) Στους Ο.Τ.Α. α' βαθμού με πληθυσμό μέχρι πέντε 
χιλιάδες κατοίκους, το συνιστώμενο Κέντρο Εξυπηρέτη¬ 
σης Πολιτών λειτουργεί σε επίπεδο Αυτοτελούς Γραφεί¬ 
ου υπαγόμενο στον Δήμαρχο ή στον Πρόεδρο της Κοι¬ 
νότητας, με τις αρμοδιότητες που περιγράφονται στην 
παράγραφο 1, καθώς και αυτές που αναφέρονται στο 
εδάφιο β' της παραγράφου 2. 

5. Τα Κέντρα Πληροφόρησης - Εξυπηρέτησης Πολι¬ 
τών, που λειτουργούν στις Νομαρχιακές Αυτοδιοικήσεις 
και τους Δήμους, καταργούνται και οι αρμοδιότητές τους 
εφεξής ασκούνται από τις μονάδες που συνιστώνται με 
το παρόν άρθρο. 

6. Τα Κ.Ε.Π. στεγάζονται σε χώρους προσβάσιμους 
στα άτομα με αναπηρίες κατά τις διατάξεις του Γενικού 
Οικοδομικού Κανονισμού. 

7. Με αποφάσεις του Υπουργού Εσωτερικών, Δημό¬ 
σιας Διοίκησης και Αποκέντρωσης ορίζεται, κατά περί¬ 
πτωση, ο χρόνος έναρξης της λειτουργίας των Κ.Ε.Π.. 

8. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης μπορούν να καθορισθούν 
λεπτομέρειες σχετικά με τον τρόπο άσκησης των αρμο¬ 
διοτήτων των Κ.Ε.Π.. 

9. Στη Διεύθυνση Οργάνωσης και Απλούστευσης Δια¬ 
δικασιών ή στην αντίστοιχης αρμοδιότητας οργανική μο¬ 
νάδα, επιπέδου Διεύθυνσης, κάθε Υπουργείου προστίθε¬ 
νται οι εξής αρμοδιότητες: 

α) Η συνεχής παρακολούθηση των αλλαγών που επέρ¬ 
χονται στις διοικητικές διαδικασίες του φορέα και η άμε¬ 
ση ενημέρωση της Διεύθυνσης Απλούστευσης Διαδικα¬ 
σιών και Παραγωγικότητας της Γενικής Γραμματείας Δη¬ 
μόσιας Διοίκησης του Υπουργείου Εσωτερικών, Δημό¬ 
σιας Διοίκησης και Αποκέντρωσης γι’ αυτές τις αλλαγές. 
Στην ίδια Γενική Γραμματεία δημιουργείται ειδική διαδι- 
κτυακή πύλη για την υποστήριξη της λειτουργίας των 
Κ.Ε.Π., υποστηριζόμενη από τη Διεύθυνση Ηλεκτρονικής 
Επεξεργασίας Στοιχείων. 

β) Η ενημέρωση της Διεύθυνσης Σχέσεων Κράτους - 
Πολίτη του Υπουργείου Εσωτερικών, Δημόσιας Διοίκη¬ 
σης και Αποκέντρωσης για τις αλλαγές που επέρχονται 
στο περιεχόμενο του «Οδηγού του Πολίτη» αρμοδιότη¬ 
τας των υπηρεσιών του φορέα. 

10. Η Γενική Διεύθυνση Διοικητικής Οργάνωσης και 
Διαδικασιών του Υπουργείου Εσωτερικών, Δημόσιας 
Διοίκησης και Αποκέντρωσης έχει την αρμοδιότητα συ¬ 
ντονισμού και εποπτείας της λειτουργίας των Κ.Ε.Π., κα¬ 
θώς και της υποβολής προτάσεων και της εφαρμογής 
μέτρων για τη βελτίωση των συνθηκών λειτουργίας τους 
και την ποιοτική αναβάθμιση των παρεχόμενων υπηρε¬ 
σιών προς τους πολίτες. 

11. Για τις ανάγκες λειτουργίας των Κ.Ε.Π. καθιερώ¬ 
νεται: 

α) Προαιρετική θητεία πτυχιούχων Πανεπιστημιακής 
και Τεχνολογικής Εκπαίδευσης ετήσιας διάρκειας. 

β) Απασχόλήση φοιτητών τριτοβάθμιας εκπαίδευσής ή 
αποφοίτων Ι.Ε.Κ., Τ.Ε.Ε. ή άλλων σχολών δευτεροβάθ¬ 
μιας εκπαίδευσης ειδικότητας προγραμματιστή ή χειρι¬ 
στή ηλεκτρονικών υπολογιστών. 

γ) Απασχόληση σπουδαστών Τ.Ε.Ι. για την πραγματο¬ 
ποίηση της εξάμηνης πρακτικής τους άσκησης με απα¬ 
ραίτητη προϋπόθεση τη γνώση χρήσης ηλεκτρονικού 
υπολογιστή. 

Το ύψος των αποδοχών των ανωτέρω καθορίζεται με 
κοινή απόφαση των Υπουργών Οικονομίας και Οικονομι¬ 
κών και Εσωτερικών, Δημόσιας Διοίκησης και Αποκέ¬ 
ντρωσης. 

12. α) Η πρόσληψη πτυχιούχων Πανεπιστημιακής και 
Τεχνολογικής Εκπαίδευσης προαιρετικής θητείας γίνε¬ 
ται με σύμβαση εργασίας ιδιωτικού δικαίου ορισμένου 
χρόνου διάρκειας (1) έτους, χωρίς δυνατότητα ανανέω¬ 
σης και σε ποσοστό 50% για κάθε εκπαιδευτική βαθμίδα. 
Σε περίπτωση έλλειψης υποψηφίων κατηγορίας ΠΕ οι 
θέσεις καλύπτονται από υποψηφίους κατηγορίας ΤΕ και 
αντιστρόφως. Η επιλογή των ανωτέρω γίνεται από τον 
φορέα στον οποίο υπάγεται το Κ.Ε.Π., με τα κριτήρια και 
τη διαδικασία του άρθρου 18 του ν. 2190/1994, όπως 
ισχύει, και υπόκειται σε έλεγχο από το Α.Σ.Ε.Π.. 

β) Η πρόσληψη φοιτητών τριτοβάθμιας εκπαίδευσης ή 
αποφοίτων Ι.Ε.Κ., Τ.Ε.Ε. ή άλλων σχολών δευτεροβάθ¬ 


μιας εκπαίδευσης, ειδικότητας προγραμματιστών ή χει¬ 
ριστών ηλεκτρονικών υπολογιστών, γίνεται σύμφωνα με 
τις διατάξεις του άρθρου 21 του ν. 2190/1994, όπως 
ισχύει. Οι ανωτέρω απασχολούνται έως έξι (6) ώρες την 
ημέρα για χρονικό διάστημα που δεν θα υπερβαίνει συ¬ 
νολικά για τον κάθε προσλαμβανόμενο τους οκτώ (8) μή¬ 
νες κατ’ έτος. Απαραίτήτο τυπικό προσόν των ως άνω 
προσλαμβανομένων είναι η γνώση χειρισμού ηλεκτρονι¬ 
κών υπολογιστών. Ο τρόπος διαπίστωσης καθορίζεται με 
την προκήρυξη. Οι καταρτιζόμενοι πίνακες κατάταξης 
των ως άνω υποψηφίων μπορεί να ισχύουν για δύο ή 
τρία χρόνια από την κατάρτισή τους, εφόσον αυτό ανα- 
φέρεται ρητώς στη σχετική προκήρυξη. Η πρόσληψη του 
εκάστοτε αναγκαίου προσωπικού κατά τη διάρκεια της 
διετίας ή τριετίας γίνεται με τη σειρά που οι υποψήφιοι 
περιλαμβάνονται στους παραπάνω πίνακες. Κατά τα λοι¬ 
πά εφαρμόζονται οι διατάξεις της παραγράφου 21 του 
άρθρου 21 του ν. 2190/1994, όπως ισχύει. 

13. Προϊστάμενοι των Κ.Ε.Π. ορίζονται υπάλληλοι των 
οικείων φορέων ως εξής: 

α) Στα Κ.Ε.Π. επιπέδου Διεύθυνσης υπάλληλοι με βαθ¬ 
μό Διευθυντή των κλάδων ΠΕ Διοικητικού - Οικονομι¬ 
κού ή ΤΕ Διοικητικού - Λογιστικού. 

β) Στα Κ.Ε.Π. επιπέδου Τμήματος, αυτοτελούς ή μη και 
επιπέδου αυτοτελούς Γραφείου, καθώς και στα Τμήματα 
των Κ.Ε.Π. επιπέδου Διεύθυνσης, υπάλληλοι των κλά¬ 
δων ΠΕ Διοικητικού - Οικονομικού ή ΤΕ Διοικητικού - 
Λογιστικού και εν ελλείψει ΔΕ Διοικητικού - Λογιστικού 
ή ΔΕ Διοικητικών Γραμματέων. 

14. Στις προβλεπόμενες από τις οικείες οργανικές δια¬ 
τάξεις με βαθμό Διευθυντή των φορέων της παραγρά¬ 
φου 2, προστίθεται από μία (1) θέση βαθμού Διευθυντή 
εκτός βαθμολογικής κλίμακας, για τους κλάδους ΠΕ 
Διοικητικού - Οικονομικού ή ΤΕ Διοικητικού - Λογιστι¬ 
κού, με αντίστοιχη μείωση μιας (1) θέσεως των ενιαίων 
βαθμών, ενός εκ των κλάδων αυτών. 

15. α) Για τις ανάγκες του προγράμματος «/^ΣΤΕΡΙΑΣ» 
και σε όλους τους εμπλεκόμενους Δήμους των Νομών 
Λέσβου, Σάμου, Χίου, Κυκλάδων και Δωδεκανήσου, συ- 
νιστώνται ενενήντα έξι (96) θέσεις προσωπικού, με σύμ¬ 
βαση εργασίας ιδιωτικού δικαίου ορισμένου χρόνου, οι 
οποίες κατανέμονται ανά μία (1) θέση για κάθε Δήμο με 
εξαίρεση τους Δήμους Ερεσού - Αντίσης του Νομού Λέ¬ 
σβου και Φούρνων - Κορσεών του Νομού Σάμου, στους 
οποίους συνιστώνται δύο (2) θέσεις για τον καθένα. Από 
τις ενενήντα έξι (96) θέσεις, οι δεκατέσσερις (14) ορίζο¬ 
νται ως Πανεπιστημιακής Εκπαίδευσης, οι έντεκα (11) 
ως Τεχνολογικής Εκπαίδευσης, οι εβδομήντα (70) ως 
Δευτεροβάθμιας Εκπαίδευσης και η μία (1) ως Υποχρεω¬ 
τικής Εκπαίδευσης. Η κατανομή των ανωτέρω θέσεων 
σε κάθε Δήμο, κατά εκπαιδευτική βαθμίδα, καθορίζεται 
με απόφαση του Υπουργού Εσωτερικών, Δημόσιας Διοί¬ 
κησης και Αποκέντρωσης. 

β) Η διάρκεια των συμβάσεων εργασίας είναι τριετής 
και δύναται να ανανεούται, ανάλογα με την πορεία του 
Προγράμματος, για ίσο χρόνο κάθε φορά. 

γ) Για την πρόσληψη προσωπικού για τις θέσεις του 
άρθρου αυτού απαιτείται εμπειρία, ο χρόνος της οποίας 
προσδιορίζεται με την προκήρυξη, σε αντίστοιχα ή πα¬ 
ρεμφερή προγράμματα. 

δ) Η επιλογή του προσωπικού αυτού γίνεται από τον 
οικείο φορέα με τη διαδικασία του άρθρου 18 του 
V. 2190/1994, όπως ισχύει, και έλεγχο του Α.Σ.Ε.Π.. 

ε) Με την προκήρυξη δύναται να ορίζεται ανώτατο 
όριο ηλικίας ανώτερο του εκάστοτε προβλεπομένου. 

Άρθρο 32 

1. Στο Υπουργείο Εσωτερικών, Δημόσιας Διοίκησης 
και Αποκέντρωσης συνιστάται μία (1) θέση Ειδικού Συμ¬ 
βούλου και μία (1) θέση Ειδικού Συνεργάτη με σχέση ερ¬ 
γασίας ιδιωτικού δικαίου. 

2. Οι προσλαμβανόμενοι στις θέσεις της προηγούμε¬ 
νης παραγράφου διατίθενται για τις ανάγκες του Γραφεί¬ 
ου του εκάστοτε Ελληνα Επιτρόπου στην Ευρωπαϊκή 
Επιτροπή, που λειτουργεί στην Ελλάδα. 

3. Η πρόσληψη γίνεται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης. Οι 
προσλαμβανόμενοι υποδεικνύονται από τον Ελληνα Επί¬ 
τροπο κατ’ ελεύθερη επιλογή του. Η σύμβασή τους λήγει 
αυτοδίκαια, με την αποχώρηση για οποιονδήποτε λόγο 
του Ελληνα Επιτρόπου, χωρίς άλλη διαδικασία και χωρίς 
αποζημίωση για την αιτία αυτή. 

4. Στο άρθρο 1 του α.ν. 294/1968, όπως αντικαταστά- 
θηκε με το άρθρο 42 του ν. 1959/1991 (ώΕΚ 123 Α'), 


προστίθεται παράγραφος 3, που έχει ως εξής: 

«3. Οι διατάξεις της προηγούμενης παραγράφου 
εφαρμόζονται και για την εγκατάσταση κρατικών τηλε¬ 
φωνικών συνδέσεων στην κατοικία και το Γραφείο στην 
Ελλάδα του εκάστοτε Ελληνα Επιτρόπου στην Ευρω¬ 
παϊκή Επιτροπή. Η σχετική δαπάνη βαρύνει τον προύπο- 
λογισμό του Υπουργείου Εσωτερικών, Δημόσιας Διοίκη¬ 
σης και Αποκέντρωσης.» 

Άρθρο 33 

Στο άρθρο 1 παράγραφος 2 περίπτωση α' του ν. 2527/ 
1997 αντί «ν. 2335/1995 άρθρο 17 παράγραφος 4» ανα¬ 
γράφεται «V. 2446/1996 άρθρο 21 παράγραφος 3». 

Άρθρο 34 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του Κράτους. 


Αθήνα, 1 Μαΐου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


οι ΥΠΟΥΡΓΟΙ 

ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΑΜΥΝΑΣ 

Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 


ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 

ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 1 Μαΐου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ 0Β * ΡΑΧ010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.βί. 9 Γ 
β-ΓτίδΙΙ: ννβ6ιη35ΐβΓ @ βΐ.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήρια Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610)638109-110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89127/89120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ΘϋΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευιο για κάθε επιπλέον σελίδα. 

Σε μορφή 00: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ΕυΡΟ 



ΕΠΡΟ 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή 00 - γοιτι για δημοσιεύματα μετά το 1994 καθορίζεται σε 30 θυΓΟ ανά τεμάχιο, 
ύστερα απά σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηΐβτηβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυΓΟ 

ΘυΓΟ 

ΘυΓΟ 

ΘυΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 

- - 

Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναιττυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 

- - 

Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 

- - 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 

- - 

Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κάστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουιο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ΙπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινάτητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργάτερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































